ARIDAIA PASPARTOU NEWS: ΔΗΛΩΣΗ ΔΗΜΑΡΧΟΥ ΓΙΑ ΤΗΝ ΠΡΟΣΩΡΙΝΗ ΕΓΚΑΤΑΣΤΑΣΗ ΠΡΟΣΦΥΓΩΝ- ΜΕΤΑΝΑΣΤΩΝ\nΔΗΛΩΣΗ ΔΗΜΑΡΧΟΥ ΓΙΑ ΤΗΝ ΠΡΟΣΩΡΙΝΗ ΕΓΚΑΤΑΣΤΑΣΗ ΠΡΟΣΦΥΓΩΝ- ΜΕΤΑΝΑΣΤΩΝ\nΤώρα που επικράτησαν οι ψυχραιμότεροι, έσβησαν οι φωτιές και ολοκληρώθηκαν οι συζητήσεις, ο Δήμος Πέλλας συνδράμει την Ελληνική κυβέρνηση -όπως από την αρχή είχε δηλώσει- στην αντιμετώπιση της προσφυγικής-μεταναστευτικής κρίσης. Θα το κάνει όμως στο μέτρο που του αναλογεί και με τρόπο αντάξιο του πολιτισμού και της ιστορίας του.\nΟ χώρος που προτιμήθηκε ανήκει σε δημοτική επιχείρηση και μπορεί να μετατραπεί σε ανθρώπινη στέγη για περίπου 1000 ανθρώπους. Είναι κοντά στην πόλη, κοντά στις υπηρεσίες και κυρίως κοντά στους πολυάριθμους συμπολίτες μας που θέλουν να βοηθήσουν.\nΗ φιλοξενία δεν είναι εγκατάσταση. Ο Δήμος μας θα καλοδεχτεί τους εξ ανάγκης επισκέπτες για λίγους μήνες, περισσότερος χρόνος θα είναι τραυματικός και για εκείνους και για εμάς, και θα φροντίσει να πάρουν μαζί τους, στις καινούργιες ή τις παλιές τους πατρίδες, μια καλή ανάμνηση από την αθέλητη διαμονή τους εδώ.\nΣτο μεταξύ και καθώς η οικονομική κρίση εξαντλεί τις αντοχές- οικονομικές και κοινωνικές- της κοινωνίας μας, εμείς εδώ πρέπει να συνεχίσουμε την προσπάθεια για όσα βαλθήκαμε να πετύχουμε και σε ατομικό και σε συλλογικό επίπεδο. Με την εξαιρετική αγροτική μας παραγωγή, με την αύξηση της επισκεψιμότητας των τοπίων και των αρχαιολογικών μας χώρων, με την ενθάρρυνση των επενδύσεων με αυτά θα ζήσουμε, με αυτά θα τροφοδοτούμε την παιδεία και τον πολιτισμό και με αυτά θα κρατηθούμε όρθιοι για την αντιμετώπιση όποιας άλλης κρίσης εμφανιστεί στο μέλλον.\nΤο πιο δυνατό μας όπλο, είναι η κοινωνία μας. Η συνοχή μας. Οι δεσμοί των ανθρώπων του τόπου, που είναι πρώτοι σε σημασία. Αν κινδυνέψαμε να χωριστούμε, αν αφήσαμε τις δουλειές μας και τα νοικοκυριά μας ανησυχώντας για λίγες χιλιάδες ξένους , πως θα τα καταφέρουμε να σταθούμε μπροστά σε πιο δύσκολες καταστάσεις;\nΓι αυτό, λοιπόν, συναγωνιστές και ανταγωνιστές, φίλοι και συμπολίτες, να θυμάστε: ο Δήμος είμαστε εμείς, όλοι όσοι γεννήθηκαν εδώ ή διάλεξαν αυτόν τον τόπο για να φτιάξουν τη ζωή τους. Οι άλλοι είναι περαστικοί. Και όταν χρειάζονται τη βοήθειά μας θα την έχουν. Όπως ορίζει ο οικοδεσπότης σε κάθε φιλόξενο σπιτικό, στην πιο φιλόξενη χώρα του κόσμου!\nΑναρτήθηκε από andmit στις 5:05 μ.μ.


Πόσο σεξ κάνουν οι άνθρωποι ανάλογα με την ηλικία τους | KOZANILIFE.GR\nΕγκαίνια του νέου Μουσείου – Μνημείου του ΔΣΕ στη Θεοτόκο Ιωαννίνων παρουσία του Δ. Κουτσούμπα – Αναχωρήσεις λεωφορείων από τη Δυτική Μακεδονία\nΠόσο σεξ κάνουν οι άνθρωποι ανάλογα με την ηλικία τους\nΑς είμαστε ειλικρινής: Το σεξ είναι καλό. Μια υγιής σεξουαλική ζωή επιδρά πολύ θετικά αλλά η πολύ δουλειά, οι προσωπικές επιλογές, η θρησκεία ακόμα και η ηλικία πολλές φορές μπορεί να αποτρέπουν από το να έχουμε μια τέτοια ζωή.\nΑν και δεν υπάρχει συγκεκριμένος τρόπος να μάθουμε πόσο σεξ πρέπει να κάνει κάποιος, μπορούμε να ξέρουμε πόσο σεξ κάνουν οι άνθρωποι ανάλογα την ηλικία τους και να συγκρίνουμε.\nΤο Ινστιτούτο Kinsey που ειδικεύεται στην ανθρώπινη σεξουαλικότητα, ανέλυσαν την συχνότητα που κάνουν σεξ οι άνθρωποι διαφόρων ηλικιακών ομάδων.\nΌπως ήταν αναμενόμενο οι νεότεροι κάνουν και ο περισσότερο σεξ.\nΟι περισσότεροι άνθρωποι κάνουν για πρώτη φορά σεξ στην εφηβεία, με τα αγόρια να είναι κατά μέσο όρο 16,8 χρονών και τα κορίτσια 17,2.\nΣύμφωνα με την μελέτη οι νέοι 18-29 ετών κάνουν σεξ περίπου 112 φορές τον χρόνο.\nΌσο ωριμάζουμε, χιλιάδες πράγματα αλλάζουν στην ζωή μας.\nΤο να ηρεμούμε και να δημιουργούμε οικογένεια στα 30 είναι πλέον το πιο συνηθισμένο αλλά αυτό συνδέεται και με την μείωση της θέλησης για σεξ.\nΌσοι ανήκουν σε αυτό το γκρουπ πάντως συνεχίζουν να κάνουν σεξ αρκετά συχνά. 86 φορές τον χρόνο, δηλαδή περίπου μια φορά την εβδομάδα.\nΜε την μέση ηλικία να πλησιάζει, δεν αποτελεί έκπληξη ότι μετά τα 40 η όρεξη για σεξ όσο πάει και λιγοστεύει.\nΗ έρευνα δείχνει ότι οι άνω των 40 και κάτω των 50 κάνουν σεξ γύρω στις 69 φορές τον χρόνο.\nΣύμφωνα με το Women΄s Health το 40% των ζευγαριών που είναι παντρεμένα πάνω από 25 χρόνια, κάνουν σεξ δυο με τρεις φορές την εβδομάδα.\nΑν ανησυχείτε ότι η σεξουαλική σας ζωή δεν ανταποκρίνεται στα παραπάνω νούμερα, να θυμάστε ότι αυτού του είδους έρευνες αναλύουν δεδομένα από έναν μικρό αριθμό ανθρώπων και το σεξ γα τον καθένα είναι κάτι το πολύ διαφορετικό.\nΤα στατιστικά αυτά δίνουν, όμως, έναν καλό μπούσουλα καθώς δεν πρέπει να ξεχνάμε ότι το σεξ επενεργεί πολύ θετικά και για τον οργανισμό: ρίχνει την πίεση του αίματος, μειώνει τα επίπεδα του στρες και βοηθάει σον ύπνο.\nΠηγή: Independent, popaganda.gr


Αναστροφή: Ιουνίου 2009\nΠροσοχή!! Ακολουθεί βλακώδες βίντεο...\nΑπό πολλούς θα μπορούσε να χαρακτηριστεί ως γελοίο, ανώριμο, ακόμα και ηλίθιο..\nΑπό κάποιους άλλους ως αποπροσανατολιστικό, λούμπεν, κτλ...\nΑφιερώνεται παρ' όλα αυτα στον...\nΔΑΙΜΟΝΑ της Εξεταστικής\nΑναρτήθηκε από Αναστροφη στις 18:21 1 σχόλιο:\nΗ ΔΑΠ-ΝΔΦΚ στο τμήμα Οικιακής Οικονομίας!\nΤα αποτελέσματα των φοιτητικών εκλογών για το τμήμα Οικιακής Οικονομίας σύμφωνα με το επίσημο site της ΔΑΠ:\nΤα πραγματικά αποτελέσματα:\nΑπό πότε κατεβαίνει η ΔΑΠ στην Οικιακή Οικονομία!?!\nΠοιος φρόντισε ώστε η ΕΚΦΧ να δηλωθεί ως ΔΑΠ-ΝΔΦΚ??\nΠοιος δίνει το δικαίωμα στη ΔΑΠ να διαστρεβλώνει σε τέτοιο βαθμό τα αποτελέσματα;\nΓιατί στο site της ΔΑΠ υπάρχουν μόνο αποτελέσματα για το τμήμα Οικιακής Οικονομίας και όχι για τα υπόλοιπα τμήματα και το γενικό ΔΣ του Χαροκοπείου;\nΝα σημειωθεί ότι η ΕΚΦΧ έχει ξαναεμφανιστεί ως ΔΑΠ-ΝΔΦΚ στα αποτελέσματα παλαιότερων φοιτητικών εκλογών σε γνωστή εφημερίδα.\n(αν και για μας βγαίνουν από μόνα τους...)\nΑναρτήθηκε από Αναστροφη στις 21:13 7 σχόλια:\nΤο μανιφέστο του καπιταλισμού δωρεάν στη Διαιτολογία..\nΤο μανιφέστο του καπιταλισμού διανέμεται δωρεάν στο 4ο έτος του τμήματος Διαιτολογίας...\nΈνα δείγμα από το σύγγραμα του μαθήματος 'Διοίκηση Ανθρώπινων Πόρων' ή εν συντομία ΔΑΠ (βρε τι μας θυμίζει..;) :\nΣημειώνουμε πως δεν αποτελεί στόχο μας το συγκεκριμένο μάθημα ή το σύγγραμμά του αποκλειστικά.\nΑυτό που θέλουμε να θίξουμε είναι η γενικότερη νοοτροπία που καλλιεργείται μέσα από μαθήματα παραπλήσιου αντικειμένου (και όχι μόνο) σε όλα τα πανεπιστήμια και τα επιμέρους τμήματα, που σαν αποτέλεσμα έχει οι κοινωνικές-εργασιακές σχέσεις εκμετάλλευσης και ανταγωνισμού που επικρατούν να θεωρούνται αναπόφευκτες, δεδομένες και φυσιολογικές.\nΑναρτήθηκε από Αναστροφη στις 20:24 Δεν υπάρχουν σχόλια:\nΠού πάμε μπαμπά..;\n«Ορδές δεκάδων χιλιάδων κατατρεγμένων λαθρομεταναστών ετοιμάζουν τις... αποσκευές τους για την Ελλάδα.»\n«Σεβόμαστε την θρησκεία τους, σεβόμαστε τα ήθη και τα έθιμά τους, να καταλάβουν όμως ότι ήρθαν απρόσκλητοι σε μια χριστιανική χώρα.»\n«Τραγική είναι πλέον η εικόνα του κέντρου της Αθήνας, καθώς χιλιάδες μετανάστες έχουν καταλάβει τους δρόμους γύρω από την πλατεία Ομονοίας.» «Αρκετοί κάτοικοι και καταστηματάρχες παραμένουν εγκλωβισμένοι, αφού η υποβάθμιση της περιοχής καθιστά αδύνατη την εκποίηση των ακίνητων περιουσιών τους.»\n«Σε λίγα χρόνια θα είμαστε μειονότητα στη χώρα μας!»\n«Κι εμείς στέλνουμε συνεργεία καθαρισμού για να τους καθαρίσουμε, τους προσέχουμε μη και νιώσουν άσχημα, άβολα ή μας θυμώσουν… Ξεχνούν οι ίδιοι πως είναι οι φιλοξενούμενοι και φέρονται ως νοικοκύρηδες… Έχουμε ξεπεράσει τα όρια της υπομονής, αλλά και της βλακείας!»\n«Γιατί οι Έλληνες είναι υποχρεωμένοι να ζουν σε αυτή την υποβάθμιση; Πρέπει επιτέλους να καταλάβουμε πως ήρθε η στιγμή που χρειάζεται σκούπα, ΣΚΟΥΠΑ! Να επαναπροωθηθούν από εκεί που μας ήρθανε!»\n«Να μείνει μόνο ένα πολύ μικρό ποσοστό, αυτό που είναι απολύτως απαραίτητο σύμφωνα με τις ανάγκες της οικονομίας της χώρας.»\nΑναρτήθηκε από Αναστροφη στις 20:55 Δεν υπάρχουν σχόλια:\nΠερί προεδρικών εκλογών ο λόγος (και όχι μόνο...)\nΜε αφορμή τις αυριανές προεδρικές εκλογές στο τμήμα Γεωγραφίας (οι οποίες θα γίνουν σύμφωνα με το νέο νόμο-πλαίσιο, με τη δυνατότητα συμμετοχής δηλαδή όλων των φοιτητών και όχι μόνο των εκλεγμένων εκπροσώπων, πέρα από τους καθηγητές και το υπόλοιπο προσωπικό) έχουμε να καταθέσουμε λοιπόν δυο πράγματα..\nΔε δεχόμαστε ότι οποιοδήποτε ζήτημα μπορεί να αποτελεί αποκλειστική αρμοδιότητα ενός προέδρου ή πρύτανη, μιας μερίδας καθηγητών ή μιας χούφτας φοιτητικών εκπροσώπων.\nΑρνούμαστε το δικαίωμα να αποφασίσουμε για το ποιοι θα αποφασίζουν για εμάς...\nΑρνούμαστε να επικυρώσουμε και απαξιώνουμε, όσο το δυνατό, το υφιστάμενο καθεστώς λειτουργίας και λήψης αποφάσεων.\nΑποχή από τις προεδρικές εκλογές\nΚύριοι Πρόεδροι, σας αφαιρούμε το Στέμμα..!\nΤο σχετικό αφισάκι:\n(η εικόνα της αφίσας προέρχεται από γκράφιτι σε πρόσφατη εκδήλωση ενάντια στην καταστολή, τον έλεγχο και την αποστείρωση στο ΤΕΙ Αθήνας)\nΑναρτήθηκε από Αναστροφη στις 01:38 Δεν υπάρχουν σχόλια:\nΑναρτήθηκε από Αναστροφη στις 16:14 Δεν υπάρχουν σχόλια:\nΟ αρχικός και ο αναρχικός\n«Δε μου λες», είπε ο αρχικός στον αναρχικό, ενώ ένα ειρωνικό χαμόγελο πλαισίωνε την ερώτησή του, «το βρίσκεις φυσιολογικό να εξακολουθείς να παιδιαρίζεις; Όλα όσα λες, ό,τι σου κατεβαίνει στο κεφάλι, είναι λόγια και φαντασιοκοπήματα μικρού παιδιού».\n«Φυσιολογικό είναι», απάντησε με ένα ανάλογο χαμόγελο ο αναρχικός. «Μην ξεχνάς ότι η ηλικία μου συγκρινόμενη με τη δική σου είναι πολύ μικρή. Εγώ δεν έχω μάθει ακόμα να περπατώ σωστά, ενώ εσύ σε λίγο θα θες μαγκούρα».\n«Ναι, αλλά δεν είσαι μόνο λόγια», συνέχισε χωρίς χαμόγελο αυτή τη φορά ο αρχικός, «κάνεις και ζημιές».\n«Όλα τα μικρά παιδιά κάνουν ζημιές», απάντησε διατηρώντας το χαμόγελό του ο αναρχικός. «Ιδίως άμα θυμώνουν».\n«Τότε όμως», κατέληξε βλοσυρός ο αρχικός, «τρώνε το ξύλο τους κι ησυχάζουν».\n«Ότι τρώνε το ξύλο τους δεν το αμφισβητεί κανείς. Ησυχάζουν όμως;»\n«Θέλουν δε θέλουν θα ησυχάσουν, αλλιώς θα φάνε κι άλλο», απάντησε αυστηρά κι αποφασιστικά ο αρχικός. «Το ερώτημα όμως δεν είναι αυτό. Το ερώτημα είναι πότε επιτέλους θα σταματήσουν αυτά τα καμώματα».\n«Μα φυσικά όταν θα έχω μεγαλώσει», αποκρίθηκε πάντα χαμογελαστός ο αναρχικός.\n«Τότε σκοπεύεις να σταματήσεις να μιλάς και να ονειροπολείς σαν μικρό παιδί;»\n«Δεν το ξέρω αυτό. Πολλοί μεγάλοι μιλούν και ονειροπολούν σαν μικρά παιδιά».\n«Τότε σκοπεύεις να σταματήσεις τουλάχιστον τις ζημιές;»\n«Ούτε αυτό το ξέρω. Πολλοί μεγάλοι κάνουνε ζημιές και μάλιστα πολύ χειρότερες».\n«Ε, τότε, τι θα αλλάξει;» φώναξε θυμωμένα ο αρχικός.\n«Θα σταματήσω να τρώω ξύλο», απάντησε ακόμα πιο χαμογελαστός ο αναρχικός.\n«Γιατί όταν εγώ θα έχω μεγαλώσει, εσύ θα έχεις πεθάνει».\nΟ αρχικός σηκώθηκε αμίλητος και άρχισε να απομακρύνεται σκεφτικός. Λίγα βήματα πιο πέρα γύρισε αργά προς τον αναρχικό και του φώναξε: «Δε μου λες, τότε που θα έχεις μεγαλώσει, δε θα υπάρχουν μικρά παιδιά;»\nΟ αναρχικός χαμογέλασε ξαφνιασμένος, σκέφτηκε λίγο και ανασήκωσε τους ώμους του. Ο αρχικός κούνησε το κεφάλι του και συνέχισε την απομάκρυνσή του.\nΤην ώρα που έστριβε στη γωνία άκουσε πίσω του τη φωνή του αναρχικού: «Δε μου λες, τότε που ήσουν μικρό παιδί, υπήρχαν μεγάλοι;»\nΑναρτήθηκε από Αναστροφη στις 19:41 Δεν υπάρχουν σχόλια:\nΤο μανιφέστο του καπιταλισμού δωρεάν στη Διαιτολογ...


Τηλ: 99 634552 / 99 460350 Φαξ: 24 726 900 Email: fswindows2@gmail.com\nΠΡΟΦΙΛ REHAU - UPVC ΓΕΡΜΑΝΙΑΣ\nΚατασκευαστική μονάδα Κουφωμάτων οικολογικής τεχνολογίας σε Πόρτες και Παράθυρα με τέλεια θερμομόνωση και ηχομόνωση με σιγουριά και ασφάλεια. Χαμηλό κόστος θέρμανσης, Μεγάλη γκάμα χρωμάτων σε δημιουργικό στίλ σε πολυάριθμα σχήματα.\nΗ ΕΞΟΙΚΟΝOΜΗΣΗ ΕΝEΡΓΕΙΑΣ ΓIΝΕΤΑΙ ΠΑΙΧΝIΔΙ\nΔυστυχώς η συνεχής αύξηση στις τιμές ενέργειας δεν μπορεί εύκολα να αποτραπεί, ωστόσο μπορεί να διαμορφωθεί το ποσοστό ενέργειας που εσείς καταναλώνετε. Μέσω των κουφωμάτων, τα οποία δεν είναι σωστά μονωμένα, αφήνεται να χαθεί αξιόλογη ενέργεια, ενώ τα έξοδα που προκύπτουν από την κατανάλωση ενέργειας παραμένουν.\nΜε τα συστήματα παραθύρων της REHAU ορίζετε εσείς το ποσό κατανάλωσης θερμότητας. Τα υψηλότερα ποσοστά θερμομόνωσης σημαίνουν χαμηλότερη ενεργειακή κατανάλωση -έως και 76% λιγότερη ενέργεια σε σχέση με αυτή που καταναλώνατε με τα παλιά παράθυρα σας-*, κάτι που συνεπάγεται σε όφελος για το πορτοφόλι σας! Πάρτε εγκαίρως τη σωστή απόφαση, τοποθετώντας τα νέα ενεργειακά παράθυρα από τη REHAU. Έτσι θα μειώσετε την κατανάλωση ενέργειας και θα εξοικονομήσετε χρήματα.\nΠΩΣ ΜΠΟΡΕIΤΕ ΝΑ ΔΙΑΚΡIΝΕΤΕ ΤΑ ΠΑΡAΘΥΡΑ ΜΕ ΚΑΛH ΘΕΡΜΟΜΟΝΩΣΗ;\nΌταν πρόκειται για ενεργειακά αποδοτικά παράθυρα, εξετάζεται ο δείκτης U των παραθύρων. Η τιμή U είναι ο συντελεστής μεταφοράς θερμότητας, χαρακτηρίζει τη θερμομόνωση ενός παραθύρου και εκφράζει την ποσότητα ενέργειας, η οποία απορρέει σε μια ώρα μέσω μιας επιφάνειας 1 m².\nΌσο χαμηλότερη είναι αυτή η τιμή, τόσο υψηλότερη είναι η θερμομόνωση.\nΣε σύγκριση με τα συμβατικά, μονοθαλαμικά παράθυρα, με τιμές U κατά μέσο όρο γύρω στα 5,8 W/m²K, τα παράθυρα της REHAU έχουν τιμές θερμομόνωσης γύρω στα 0,85 W/m²K.\nΗ εγκατάσταση από ένα εξειδικευμένο συνεργείο είναι ιδιαίτερα σημαντική για τα παράθυρά σας. Μόνο όταν τα παράθυρά σας είναι απόλυτα σφραγισμένα μπορούν να αποφευχθούν ζημιές, όπως εμφάνιση υγρασίας και μούχλας.\nΑΠΟΛΑΥΣΤΕ ΤΟ ΣΠΙΤΙ ΣΑΣ, ΩΣ ΕΝΑ ΜΕΡΟΣ ΑΠΟΛΥΤΗΣ ΗΣΥΧΙΑΣ ΚΑΙ ΧΑΛΑΡΩΣΗΣ.\nΚαθημερινά περιστοιχίζεστε από δυνατούς θορύβους, όπως από την κυκλοφορία οχημάτων, από τη χλοοκοπτική μηχανή του γείτονα, ή από δυνατή μουσική.\nΤα παράθυρα της REHAU -με τα διάφορα επίπεδα ηχομόνωσης- φροντίζουν για την απόλυτη ηρεμία και χαλάρωση εντός του σπιτιού σας. Καθίστε αναπαυτικά και χαλαρώστε - χωρίς να ακούτε τους εξωτερικούς θορύβους. Αυτό, όχι μόνο αυξάνει την ποιότητα ζωής, αλλά συμβάλει γενικά και στην ευημερία.\nΟ θόρυβος δεν είναι μόνο δυσάρεστος, αλλά εάν είναι διαρκής μπορεί να προκαλέσει βλάβες. Με τα συστήματα παραθύρων της REHAU, απλά κλείνετε το δυνατό θόρυβο απ' έξω και έτσι το σπίτι σας μετατρέπεται σε μια όαση ησυχίας.\nΑνάλογα με το πόσο θορυβώδες είναι το περιβάλλον που ζείτε, μπορείτε να καθορίστε εσείς μεμονωμένα τα μέτρα ενάντια στην ηχορύπανση για τα παράθυρά σας\nΤΑ ΠΑΡΑΘΥΡΑ ΣΑΣ - ΤΟ ΣΤΥΛ ΣΑΣ!\nΤα παράθυρα REHAU σας δίνουν όλες τις δυνατότητες ώστε να διαμορφώσετε το σπίτι σας ανάλογα με το γούστο σας. Μπορείτε να επιλέξετε -για παράδειγμα- χρώμα κλασσικό λευκό ή φανταχτερό μπλε - χάρη στην εκτεταμένη παλέτα χρωμάτων και σχεδίων, αφήνοντας τη φαντασία σας δίχως όρια.\nΜε δυνατότητα επιλογής μέσα από ένα χρωματολόγιο με περισσότερα από 220 χρώματα εκπληρώνεται αναμφισβήτητα κάθε απαίτηση σας που αφορά στον χρωματισμό. Στο χρωματολόγιο μας θα βρείτε μονόχρωμα χρώματα με λείες επιφάνειες, αλλά και ξύλινες και ανθρακί αποχρώσεις με ανάγλυφη επιφάνεια.\nΔιαμορφώστε τα παράθυρα ανάλογα με το γούστο σας, επιλέγοντας μεγάλα ή μικρά παράθυρα, με ένα ή δυο φύλλα, με ή χωρίς πτυχές ή ακόμη και σε ιδιαίτερους σχεδιασμούς, είτε π.χ. στρογγυλά, είτε τριγωνικά παράθυρα.\nΤΑ ΠΑΡΑΘΥΡΑ ΤΗΣ REHAU ΔΕΝ ΔΙΝΟΥΝ ΕΥΚΑΙΡΙΕΣ ΣΤΟΥΣ ΔΙΑΡΡΗΚΤΕΣ!\nΕΠΩΦΕΛΗΘΕΙΤΕ ΑΠΟ ΤΗΝ ΕΥΚΟΛΙΑ ΣΤΟ ΚΑΘΑΡΙΣΜΑ.\nΕπειδή σχεδόν κανείς δεν επιθυμεί να αναλώνει το χρόνο του στην καθαριότητα των παραθύρων, τα παράθυρα της REHAU, σας δίνουν τη λύση: Ως γνωστόν υπόκεινται σε μεγάλες φθορές λόγω των βροχών, του χιονιού, της βρωμιάς, της σκόνης, καθώς επίσης και από το συχνό άνοιγμα και κλείσιμο τους. Τα παράθυρα REHAU είναι κατασκευασμένα από μια ειδική επιφάνεια, η οποία φροντίζει ώστε το κουραστικό και δαπανηρό καθάρισμά τους να ανήκει στο παρελθόν. Από σήμερα καθαρίστε τα παράθυρά σας χωρίς κόπο μόνο με νερό. Έτσι, ξεμπερδεύετε γρήγορα από την καθαριότητα και έχετε στη διάθεση σας περισσότερο ελεύθερο χρόνο.\nΘέλετε φροντισμένα παράθυρα;\nΤα κουφώματα REHAU είναι σχεδιασμένα από μια ειδική επιφάνεια, η οποία είναι ιδιαίτερα λεία και γυαλιστερή, με αποτέλεσμα να μη συγκρατεί τη βρωμιά και τη σκόνη.\nΔεν έχετε χρόνο για συντήρηση;\nΔε θα πρέπει να σπαταλάτε το χρόνο σας στην καθαριότητα καθώς επίσης και σε έξοδα συντήρησης. Αρκεί, μία φορά το χρόνο να λαδώνετε τα κινούμενα μέρη και να καθαρίζετε τα λάστιχα.\nΗ τεχνολογία HDF (High-Definition-Finishing)-επιτυγχάνει εμφανώς πιο λείες επιφάνειες, στις οποίες δεν μπορούν να συγκρατηθούν εύκολα οι ρύποι. Για να απολαμβάνετε διαρκώς τα λαμπερά και καθαρά παράθυρά σας!


Τα αποτελέσματα της Α φάσης του Κυπέλλου Ανδρών (15/9) - kritikobasket.gr\nHome / ΕΚΑΣΚ / κυπελλο / Κυπελλο ΕΚΑΣΚ / Τα αποτελέσματα της Α φάσης του Κυπέλλου Ανδρών (15/9)\nΣεπτεμβρίου 15, 2019 ΕΚΑΣΚ , κυπελλο , Κυπελλο ΕΚΑΣΚ Edit\nΟ Ανδρογεας πήρε τη νίκη του Δειλινού στον ποντο (58-57) και προκρίθηκε στην επόμενη φάση του Κυπέλλου Ανδρών της ΕΚΑΣΚ. Εκεί θα αντιμετωπίσει τον ΟΑΧ ο οποίος σύμφωνα με την κλήρωση πέρασε άνευ αγώνα στον Β γύρο. Το Ηράκλειο μπορεί να ακολουθούσε στη μεγαλύτερη διάρκεια του ματς την Ακαδημία Ρεθύμνου, έκανε όμως την ανατροπή στο τέλος της αναμέτρηση, πήρε το «διπλό» και συνάμα την πρόκριση στην επόμενη φάση του θεσμού. Στον Ηροδοτο πήγε το τελευταίο εισητηριο της Α φάσης του Κυπέλλου. Η ομάδα απο την Αλικαρνασσό κατάφερε να επικρατήσει της Μεσσαράς με 74-55 και να προστεθεί στα ζευγάρια του Β γύρου.\nΌσον αφορά το παιχνίδι που… άνοιξε τη δεύτερη ‘’στροφή του Α γύρου, ο Ανδρογέας κρατούσε τα ηνία στο σκορ στην μεγαλύτερη διάρκεια της αναμέτρησης. Μάλιστα στο ξεκίνημα της τρίτης περιόδου βρέθηκε στο +15 των πρασίνων’’. Το σύνολο του Καρκανάκη κατάφερε να… ροκανίσει τη διαφορά, να περάσει μπροστά με τρίποντο του Κυρίτση (54-56) στα τελευταία λεπτά του παιχνιδιού, όχι όμως να κρατήσει και την ψυχραιμία του μέχρι την ολοκλήρωση του ματς. Συγκεκριμένα ο Λυριτζάκης έκανε το 56-55, ο Καλλέργης με 2/2 βολές έδωσε ξανά ελπίδα στο Δειλινό, ο Μεταξοτός όμως διαμόρφωσε το 58-57. Η τελευταία επίθεση ήταν για το Δειλινό, Τσίλογλου και Κυρίτσης στάθηκαν άστοχοι και έτσι η νίκη πήγε στους τυπικά γηπεδούχους. ‘’Ηighlight’’ του αγώνα το buzzer Bitter από τη μέση του γηπέδου, του Παγωνίδη στη λήξη του πρώτου μισού του παιχνιδιού.\nΤο κακό του ξεκίνημα κόντεψε να πληρώσει το Ηράκλειο στο Ρέθυμνο απέναντι στην Ακαδημία Ρεθύμνου. Οι γηπεδούχοι έπιασαν στον… ύπνο το σύνολο του Μακράκη παίρνοντας το προβάρισμα με 16-5 στο πρώτο δεκάλεπτο. Οι φιλοξενούμενοι οι οποίοι αγωνιστήκαν χωρίς τον Μητρόπαπα, κατάφεραν να γράψουν επιμέρους 18-26 στην δεύτερη περίοδο και να μειώσουν στο 34-31. Η Ακαδημία με ομαδική δουλειά κατάφερε να κρατηθεί μπροστά για ακόμα μια περίοδο, όμως το Ηράκλειο έκανε το ξέσπασμα’’ του την κατάλληλη στιγμή ανέτρεψε το σκορ και εν τέλει πανηγύρισε με 71-63.\nΣχεδόν ένα δεκάλεπτο κράτησε το προβάδισμα η Μεσσαρά μέσα στο Μελίνα Μερκούρη κόντρα στον Ηρόδοτο. Η ομάδα του Δαριβιανάκη βρέθηκε μπροστά στο ξεκίνημα της αναμέτρησης, όμως ο Μανασάκη πριν κλείσει η πρώτη περίοδος με δυο εύστοχα σουτ (το ένα έξω από την γραμμή των 6,75) έβγαλε τον Ηρόδοτο στο 13-12. Από εκεί και έπειτα όσο και αν προσπάθησε η Μεσσαρά για την ανατροπή δεν κατάφερε να πάρει τα ηνία του σκορ από τους γηπεδούχους. Έτσι το σύνολο του Νασούφη πανηγύρισε την πρώτη του νίκη για την περίοδο 2019/2020 στον θεσμό του Κυπέλλου με 74-55.\nΔΕΚΑΛΕΠΤΑ: 13-12, 36-22, 56-41, 74-55\nΗΡΟΔΟΤΟΣ (Νασούφης):Καραγιαννάκης, Φουκάκης, Κατσαμάνης 18, Αναστασάκης 14 (1), Γρυλλης 12 (2), Πρωτογεράκης 12, Μανασάκης 10 (2), Λαμπράκης, Υπτσόγλου 8.\nΜεσσαρά (Δαριβιανάκης): Ηλιάκης 9 (1), Σαββάκης, Χαλκιαδάκης, Βασιλείου 2, Δαριβιανάκης Γ., Κατσαπρακάκης 28 (3), Μελαμπιανάκης, Χαραλαμπάκης 6, Τσικριτσάκης, Δαριβιανάκης 6, Στεφανουδάκης 4.\nΑΚΑΔΗΜΙΑ ΡΕΘΥΜΝΟΥ-ΗΡΑΚΛΕΙΟ 63-71\nΔΕΚΑΛΕΠΤΑ: 16-5, 18-26, 19-17, 10-23\nΑΚΑΔΗΜΙΑ ΡΕΘΥΜΝΟΥ (Παπαδογιαννάκης): Σαρειδάκης 10 (2), Ζαμπετάκης, Σκανδάλης 5, Σταυρακάκης 10 (2), Τσικριτέας-Μελιαδής 9 (3), Καραβανης 2, Δουλγεράκης 8 (2), Τερζάκης, Κοροβέσης 11, Ζουμπουλάκης , Γιάννης 6, Ιερονυμάκης 2.\nΗΡΑΚΛΕΙΟ (Μακράκης): Μαρκόπουλος 9 (1), Κατσαμάνης, Περαντωνάκης, Βαμβουκάκης 5 (1), Ρωσσίδης 8 (1), Γκίζης 1, Κουκιαδάκης, Μαρής, Σκανδαλάκης 20 (1), Μηλαθιανάκης 12, Πετράκης 13 (1), Καλατζης 2.\nΔΕΚΑΛΕΠΤΑ: 16-14, 33-22, 40-33, 58-57\nΑΝΔΡΟΓΕΑΣ (Δημητριάδης): Μεταξωτός 7, Παγωνίδης 16 (2), Λυριτζάκης 3, Τζιμπιμπάκης, Γκέκα 9 (2), Νταής 6, Μπαγλάνης, Πηρουνάκης 7, Αλετράς, Πούλιος 10, Πουλιος Β., Κοντόσης.\nΔΕΙΛΙΝΟ (Καρκανάκης): Ζουρμπάκης 1, Γιανναδάκης, Αντωνογιαννάκης 12, Τσίλογλου 10, Πέτρου, Καλλέργης 10, Χρηστάκης 4, Εκίζογλου 9 (1), Σαμοθράκης, Κυρίτση 8 (2), Χαμηλάκης 3.\nΒ ΦΑΣΗ (22/9):\nΚύδων -Ηρόδοτος (Ι)\nΑΟΚΧ (bye) (Κ)\nΑνδρογέας – ΟΑΧ (Λ)\nΓ ΦΑΣΗ (28/9)\nΝικητής Θ-Νικητής Ι (Μ)\nΑΟΚΧ-Νικητής Λ (Ν)


ΑΘΗΝΑ - Κυπριακή Εστία - Σάββατο 11 Φεβρουαρίου 2017, 18:00 - Παρουσίαση του Βιβλίου του ΑΝΔΡΕΑ ΓΡΗΓΟΡΙΟΥ: «ταξιδεύοντας»\nτου ΑΝΔΡΕΑ ΓΡΗΓΟΡΙΟΥ:\nτο Σάββατο 11 Φεβρουαρίου 2017 – 18:00 μμ\nΓια το βιβλίο και το συγγραφέα θα μιλήσει ο Ομότιμος Καθηγητής της Αρχαίας Ελληνικής Φιλολογίας του Εθνικού και Καποδιστριακού Πανεπιστημίου, Αθηνών κ. Ανδρέας Βοσκός.\n- Η Ελένη Καραγιάννη Βαρνάβα φιλόλογος,\nΗ μαθήτρια Φραγκίσκη Χ. Καστρινέλλη,\n- Η Άσπα Αρώνη φιλόλογος,\n- Η Δέσποινα Μουφλουζέλη φιλόλογος,\n- Η Άνδρη Θεοδότου απόφοιτος του Θεάτρου Τέχνης Κάρολος Κουν και The Hertfordshire school of Musical and Acting,\n- Ο Γιάννης Ασκάρογλου απόφοιτος του Θεάτρου Τέχνης Κάρολος Κουν.\nΘα κλείσει ο συγγραφέας\nκ. Ανδρέας Γρηγορίου\n- από τη χορωδία CHOIRS GBENETS,\nμε Μαέστρο τον κύριο Γιώργο Βενετσάνο\n- από την Ελληνική Συντεχνία Φλογέρας από Καλάμι.\nΟ Ανδρέας Γρηγορίου γεννήθηκε στις 25 Ιανουαρίου 1945 στη Λάρνακα της Κύπρου. Είναι πτυχιούχος του Ιστορικού-Αρχαιολογικού τμήματος του Εθνικού Πανεπιστημίου Αθηνών. Φοίτησε και στο τμήμα Αγγλικών σπουδών του Πανεπιστημίου Αθηνών. Διευθυντής 2ου Γυμνασίου Βούλας και του 2ου Γυμνασίου Βάρης. Μετά τη συνταξιοδότηση υπηρέτησε ως μέλος στη Δευτεροβάθμια Σχολική Επιτροπή του Δήμου Βάρης, Βούλας, Βουλιαγμένης το 2011, 2012 και 2013.\nΟ κάθε άνθρωπος κάνει στη διάρκεια της ζωής του ένα ταξίδι. Άλλος μικρό κι άλλος μεγάλο. Ανάλογα με τα χρόνια που θα ζήσει αλλά κυρίως για το πώς θα τα ζήσει. «Μέσ’ στα τείχη που 'χει χτίσει ο καθένας για να ζήσει τις μεγάλες του στιγμές» γράφει ο Μάνος Ελευθερίου. Αυτά τα τείχη για τον Ανδρέα Γρηγορίου, τον Κύπριο φιλόλογο, περικλείουν την ποίηση, την μουσική, την ζωγραφική, το παραμύθι και την εκπαίδευση που τα υπηρέτησε κατά καιρούς και τώρα τα συγκεντρώνει σε ένα βιβλίο που με τον τίτλο «Ταξιδεύοντας» διατρέχει όλη του τη ζωή. «Μια ζωή στα επείγοντα της ψυχής και του πνεύματος» όπως ο ίδιος διευκρινίζει.\nΣυμπατριώτης, συμμαθητής, συμφοιτητής και συγκάτοικος με τον τραγουδιστή Μιχάλη Βιολάρη, ο Ανδρέας Γρηγορίου έγραψε τους στίχους πολλών τραγουδιών του που έγιναν επιτυχίες και έμαθαν τους Ελλαδίτες να τραγουδούν Κυπριακά τραγούδια, με πρώτο και καλύτερο το «Ούλα χαλάλιν του».\nΦΩΤΟΓΡΑΦΙΕΣ & Βίντεο από την Παρουσίαση του βιβλίου του ΑΝΔΡΕΑ ΓΡΗΓΟΡΙΟΥ: «ταξιδεύοντας» [11/02/2017]


Μητσοτάκης: 3 Μαΐου ανοίγει η εστίαση – 10 γυμνάσια και δημοτικά,15 ο τουρισμός | NemeaPress\nΜητσοτάκης: 3 Μαΐου ανοίγει η εστίαση – 10 γυμνάσια και δημοτικά,15 ο τουρισμός\nΔιάγγελμα του πρωθυπουργού Κυριάκου Μητσοτάκη στους πολίτες για την άρση των μέτρων του lockdown.\nΟ στόχος είναι να επιτραπεί η σταδιακή επιστροφή στην κανονικότητα μετά το Πάσχα.\nΟ Κυριάκος Μητσοτάκης είπε: «Διανύουμε την τελευταία φάση με τον κορονοϊό. Υπάρχει κούραση αλλά και νέοι σύμμαχοι, όπως οι εμβολιασμοί και τα self tests.\nΑφού ο χρόνος είναι μαζί μας, έχουμε ορατότητα και προοπτική για έναν σαφή οδικό χάρτη. Γι’ αυτόν θα σας μιλήσω. Η πολιτική της σταδιακής άρσης των περιορισμών αποδίδει. Τα εμβόλια είναι αποτελεσματικά και το τείχος ανοσίας χτίζεται με γρήγορους ρυθμούς. Έχω πει ότι στόχος μας είναι ένα ασφαλές Πάσχα κι ένα ελεύθερο καλοκαίρι. Το Πάσχα δεν γίνεται να ταξιδέψουμε. Η μαζική μετακίνηση ενέχει τον κίνδυνο της μετάδοσης παντού.\nΞέρουμε ότι αυτό ίσως δυσαρεστήσει κάποιους αλλά αποτελεί την μόνη επιλογή. Θα μας επιτρέψει όμως αμέσως μετά το Πάσχα σε μεγαλύτερη απελευθέρωση.\nΠρώτον, 3 Μαΐου επαναλειτουργεί η εστίαση σε εξωτερικούς χώρους και η κυκλοφορία διευρύνεται ως τις 23:00.\nΕμβολιασμοί σε άνω των 30!\n← Εξαρθρώθηκε εγκληματική οργάνωση, διακινούσε ναρκωτικά και έγγραφα αλλοδαπών αρχών\nΠροχωρά ο αναδασμός στο Φενεό →\nΛαφαζάνης από το Ναύπλιο: Πολιτική ευθύνη είναι η παραίτηση – Αν βγει ο Μητσοτάκης αλίμονο στον τόπο (video)\n29 Ιουλίου 2018 29 Ιουλίου 2018 Nemea Press\nΔήλωση της Ραχήλ Μακρή για το κείμενο των 327 «διανοουμένων» στην Αθήνα μέσω γνωστού ΜΜΕ\n22 Ιουλίου 2018 Nemea Press


Αυτοκόλλητο πόρτας με μπλε ορχιδέα.\nΤο αυτοκόλλητα πόρτας με μπλε ορχιδέα, θα ξετρελάνει εσάς και τους φίλους μας! Δώστε ζωντάνια και γεμίστε με χρώματα το δωμάτιο!\nΤα αυτοκόλλητα πόρτας με μπλε ορχιδέα, είναι κοντά σας με στόχο να μετατρέψουν τις πόρτες των δωματίων σας σε όμορφες παρεμβάσεις, απεικονίζοντας διάφορα θέματα, που εσείς θα επιλέξετε μέσα από τη μεγάλη γκάμα αυτοκόλλητων πόρτας με μπλε ορχιδέα.\nΤο αυτοκόλλητο πόρτας με μπλε ορχιδέα, θα δώσει μία ευχάριστη πνοή ανανέωσης στην ατμόσφαιρα του σπιτιού σας και θα μετατρέψουν την πόρτες σας σε έργο τέχνης. Χρώματα και σχέδια εντυπωσιακά, σε μικρές, μεγάλες ή υπερμεγέθεις διαστάσεις που θα καταπλήξουν εσάς και τους αγαπημένους σας.\nΗ μεγάλη ποικιλία χρωμάτων στα αυτοκόλλητα πόρτας με μπλε ορχιδέα, σας δίνει τη δυνατότητα να αλλάξετε τη διακόσμηση του σπιτιού σας. Αν θέλετε πάλι να πρωτοτυπήσετε, διαλέξτε την αγαπημένη σας φωτογραφία, ανεβάστε την, ορίστε τις επιθυμητές διαστάσεις και εμείς θα σας στείλουμε το προσωπικό σας αυτοκόλλητα πόρτας!\nΤα αυτοκόλλητα πόρτας με μπλε ορχιδέα, είναι ανθεκτικά στο χρόνο, αφαιρούνται εύκολα και γρήγορα χωρίς να προκαλούν ζημιά στους τοίχους σας και μπορούν να μετακινηθούν εύκολα, αφού υπάρχει η δυνατότητα να τα κολλήσετε, να τα ξεκολλήσετε και να τα κολλήσετε εκ νέου.\nΟδηγίες τοποθέτησης για τα αυτοκόλλητα πόρτας με μπλε ορχιδέα\nΚατά την τοποθέτηση-εφαρμογή του αυτοκόλλητου πόρτας με μπλε ορχιδέα, ίσως χρειαστείτε τη βοήθεια ενός ακόμα ατόμου.\nΘα χρειαστείτε τα έξης εργαλεία: πανί καθαρισμού ή χαρτί κουζίνας, σπάτουλα, κοπίδι, μέτρο, κατσαβίδι, ίσως και και μια σκάλα. Η τοποθέτηση των αυτοκόλλητων πόρτας με μπλε ορχιδέα, πρέπει να γίνει με την πόρτα σταθεροποιημένη.\nΑφαιρέστε από την πόρτα την μπετούγια και ό,τι άλλο προεξέχει απ' το σύστημα της κλειδαριάς και εμποδίζει την ομαλή επικόλληση του αυτοκόλλητου πόρτας με μπλε ορχιδέα. Θα τα επανατοποθετήσετε μετά την ολοκλήρωση.\nΚαθαρίστε καλά με στεγνό πανί ή αν το κρίνετε απαραίτητο χρησιμοποιήστε μόνο καθαριστικό για τα τζάμια και φροντίστε να έχει στεγνώσει καλά πριν την επικόλληση του αυτοκόλλητου πόρτας με μπλε ορχιδέα.\nΞεκολλήστε προσεκτικά το αυτοκόλλητο πόρτας με μπλε ορχιδέα, από επάνω έως τις χαρτοταινίες. Κόψτε και αφαιρέστε το οπισθόχαρτο για να κολλήσετε το αυτοκόλλητο.\nΣιγά-σιγά ρολάρετε προς τα πάνω το αυτοκόλλητο πόρτας με μπλε ορχιδέα, μέχρι το σημείο όπου είναι κολλημένο και αποκολλήστε σταδιακά το οπισθόχαρτο.\nΑρχίστε την επικόλληση του υπόλοιπου φύλλου από επάνω προς τα κατω στρώνοντας με τη σπάτουλα Οι κινήσεις της σπάτουλας να είναι από αριστερά προς τα δεξιά και αντίστροφα, και ελαφρώς προς τα κάτω (σκοπός αυτών των κινήσεων είναι να επικολλείται σωστά το αυτοκόλλητο πόρτας με μπλε ορχιδέα, και να φεύγει ο αέρας).\nΑφού ολοκληρώσετε την επικόλληση, ξακρίστε και αφαιρέστε με το κοπίδι τα περισεύματα γύρω γύρω απο τα φύλλα της πόρτας Με τον ίδιο τρόπο αφαιρέστε το αυτοκόλλητο πόρτας με μπλε ορχιδέα, απο τις τρύπες του μηχανισμού.


Ζήτησαν Stanley Cup - Onsports.gr\nΓιάννης Ασκούνης\t12 Ιουνίου 2011, 00:29\nΖήτησαν Stanley Cup\nΟι οπαδοί των Vancouver Canucks απαίτησαν την κατάκτηση του Stanley Cup, πριν ταξιδέψουν οι παίκτες της ομάδας τους στην Βοστόνη.\nΣήμερα, λοιπόν, οι Canucks αναχώρησαν αεροπορικά προς την Βοστόνη, ώστε να αντιμετωπίσουν τους Boston Bruins στον έκτο τελικό (ξημερώματα Τρίτης) των φετινών play off του NHL. Η ομάδα του Βανκούβερ βρίσκεται μία νίκη μακριά από την πρώτη κατάκτηση Stanley Cup στην ιστορία της και ολόκληρη η πόλη κινείται στους… σχετικούς ρυθμούς.\n«Είναι φοβερό. Το πλήθος στους δρόμους μεγαλώνει συνεχώς. Υπάρχει μεγάλη υποστήριξη στην πόλη» δήλωσε χαρακτηριστικά ο Kevin Bieksa, αμυντικός των Canucks.\nΑξίζει να σημειωθεί, πως η τελευταία πρωταθλήτρια ομάδα του NHL από τον Καναδά καταγράφηκε το 1993. Τότε, οι Montreal Canadiens είχαν επικρατήσει με 4-1 νίκες σε βάρος των Los Angeles Kings του Wayne Gretzky.


Νέο υπουργικό συμβούλιο: Θα στεκόμαστε δίπλα και όχι απέναντι από τον πολίτη είπε η Ό. Γεροβασίλη - CNN.gr\nΝέο υπουργικό συμβούλιο: Θα στεκόμαστε δίπλα και όχι απέναντι από τον πολίτη είπε η Ό. Γεροβασίλη\nΤους στόχους της στο υπουργείο Διοικητικής Ανασυγκρότησης έθεσε η Όλγα Γεροβασίλη κατά την τελετή παράδοσης – παραλαβής από τον Χριστόφορο Βερναρδάκη.\nΌπως είπε η νέα υπουργός Διοικητικής Ανασυγκρότησης «στόχος μας είναι μία σοβαρή, αποτελεσματική, γρήγορη και λειτουργική δημόσια διοίκηση που θα στέκεται δίπλα και όχι απέναντι από τον πολίτη».\n«Ο οδικός μας χάρτης είναι η διαμόρφωση ενός αποτελεσματικού δημόσιου τομέα, μέσα από τον δημοκρατικό προγραμματισμό και τον αναπτυξιακό σχεδιασμό, με σταθερές αρχές τη διαφάνεια και την αξιοκρατία. Μια δημόσια διοίκηση φιλική κι ανοιχτή σε όλους, χωρίς προνομιακά συναλλασσόμενους με αυτήν. Με την παράλληλη θεσμική θωράκιση εργασιακών συνθηκών και λειτουργιών που θα απελευθερώνουν το πλούσιο και έμπειρο επιστημονικό δυναμικό και με την αποκατάσταση του ρόλου του δημόσιου λειτουργού ως παραγωγική μονάδα κι όχι ως γραφειοκρατικό εμπόδιο» υπογράμμισε.\n«Η δική μας πολιτική στόχευση και πρακτική», πρόσθεσε, «βρίσκεται ακριβώς στον αντίποδα. Κι έχει ήδη διαφανεί από την πολιτική και από τις πρακτικές που ακλούθησαν οι προκάτοχοί μου».\nΠΟΛΙΤΙΚΗ\t· ΓΕΡΟΒΑΣΙΛΗ\t· ΟΛΓΑ ΓΕΡΟΒΑΣΙΛΗ\t· ΝΕΟ ΥΠΟΥΡΓΙΚΟ ΣΥΜΒΟΥΛΙΟ\t· ΠΑΡΑΔΟΣΗ ΠΑΡΑΛΑΒΗ\t· ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ\t· ΤΕΛΕΤΗ ΠΑΡΑΔΟΣΗΣ ΠΑΡΑΛΑΒΗΣ


May 20, 2022 - 6:16 am\nΘα αναμένουν την απόφαση της Νομικής Υπηρεσίας οι αιγοπροβατοτρόφοι για να αποφασίσουν τα επόμενά τους βήματα, αλλά διαμηνύουν ότι με τις υποσχέσεις δεν λύνονται τα προβλήματά τους.\nΣε δηλώσεις του ο πρόεδρος της Ομάδας Παραγωγών Αιγοπροβατοτρόφων, Σωτήρης Καδής, ανέφερε ότι οι αιγοπροβατοτρόφοι θα αναμένουν να δουν τι προβλέπει η γνωμάτευση της Νομικής Υπηρεσίας την ερχόμενη εβδομάδα για το χαλλούμι ΠΟΠ και αναλόγως θα αποφασίσουν τα επόμενά τους βήματα, τόνισε ο Σωτήρης Καδής.\nΕπεσήμανε ωστόσο ότι μόνο με τις υποσχέσεις των αρμοδίων οι αιγοπροβατοτρόφοι δεν μπορούν να ταΐσουν τα ζώα και τις οικογένειές τους. Όπως είπε, έχει εγκλωβιστεί ο κλάδος τους, με αποτέλεσμα κάποιοι αιγοπροβατοτρόφοι να μην μπορούν να πληρώσουν ούτε τις δόσεις τους.\nΣτοιχειοθετούν τις καταγγελίες για καρτέλ\nΜιλώντας στην πρωινή έκδοση του ΡΙΚ, ο πρόεδρος του Παγκύπριου Συνδέσμου Αιγοπροβατοτρόφων, Παναγιώτης Κωνσταντίνου, επεσήμανε ότι έχουν στοιχεία για προσυνεννόηση μεταξύ των εταιρειών.\nΜεταξύ άλλων, ανέφερε ότι υπάρχουν πολλές περιπτώσεις που παραγωγοί ενημερώθηκαν από τυροκόμους να μειώσουν την παραγωγή του γάλακτος γιατί δεν το χρειάζονται. Μάλιστα κατήγγειλε ότι κάποιοι πληρώνονται €1 το λίτρο.\nΕπίσης, κατάγγειλε ότι όταν κάποιος παραγωγός αποταθεί σε άλλο τυροκομείο από αυτό που έχει συμφωνία -διότι ελπίζει ότι θα εξασφαλίσει καλύτερους όρους- τότε του λένε ότι δεν χρειάζονται άλλους προμηθευτές. Την ίδια ώρα, όταν κάποιο τυροκομείο έχει λιγότερο γάλα, αποτείνεται σε κάποιο που έχει περισσότερα αποθέματα και αγοράζουν από αυτά αντί να αποταθούν στους παραγωγούς. Ο λόγος που γίνεται αυτό είναι για να μην αλλάξουν οι τιμές, είπε.\n• «Ψήνουν» ξανά προεκλογικές υποσχέσεις για τους δανειολήπτες πρώτης κατοικίας\nΠροηγούμενο άρθρο Μεχμέτ Χαρμαντζί: Δεν πρόκειται να γίνω αυτόματος πιλότος της «κυβέρνησης»\nΕπόμενο άρθροΚυβέρνηση και τυροκόμοι επιδίδονται σε αλληλοκατηγορίες για το ποιος φέρει την ευθύνη


Ποιος Σοϊλέδης; Με νέο συνοδό η Ελένη Χατζίδου στα μπουζούκια! Ποιος είναι ο άντρας που βρίσκεται στο πλευρό της; - News - Youweekly\nΠοιος Σοϊλέδης; Με νέο συνοδό η Ελένη Χατζίδου στα μπουζούκια! Ποιος είναι ο άντρας που βρίσκεται στο πλευρό της;\nNews 06.10.2017 13:39\nΗ Ελένη Χατζίδου πέρασε έναν θυελλώδη έρωτα στο πλευρό του Άρη Σοϊλέδη. Το ζευγάρι ήταν έτοιμο μάλιστα να ανέβει τα σκαλιά της εκκλησίας, ωστόσο, το ειδύλλιο αυτό "έσπασε" με αποτέλεσμα να ακολουθήσουν χωριστούς δρόμους!\nΗ Ελένη από τότε δηλώνει ελεύθερη, ωστόσο όπως σας έχει αποκαλύψει το Youweekly.gr πολλοί είναι εκείνοι που την πλησίασαν μόλις έμαθαν πως είναι ξανά ελεύθερη! Διαβάστε παρακάτω...\nΚι εδώ δώστε βάση... Ο φωτογραφικός φακός του Youweekly.gr απαθανάτισε την τραγουδίστρια σε νυχτερινή της διασκέδαση στο "Romeo".... αλλά δεν ήταν μόνη της! Η Ελένη συνοδευόταν από έναν πολύ γοητευτικό άντρα και πιστέψτε μας δεν είναι τυχαίος...\nΟ άντρας που στέκεται στο πλευρό της και διασκεδάζουν μαζί, είναι ο αδερφός του Χρήστου Μενιδιάτη, ο Βαγγέλης...Ο Βαγγέλης όπως βλέπετε και στις αποκλειστικές φωτογραφίες του Youweekly.gr, είναι ένας πολύ γοητευτικός άντρας.\nΜάλιστα, ο Βαγγέλης Μενιδιάτης στο παρελθόν είχε σχέση και με την τραγουδίστρια Θέλξη! Αυτόπτης μάρτυρας μας μετέφερε ότι οι δυο τους μιλούσαν και γελούσαν κατά την διάρκεια της βραδιάς ενώ στην παρέα ήταν και άλλα άτομα.\nΠολλοί μίλησαν για νέο ειδύλλιο και πως ο Βαγγέλης μπορεί να είναι και ο νέος της σύντροφος, το Youweekly.gr όμως, εψαξε και έμαθε. Η πηγή μας, μάς μετέφερε πως οι δυο τους είναι μόνο φίλοι και περνούν καλά..\nΤώρα... αν στο μέλλον προκύψει κάτι παραπάνω από φιλία εδώ θα είμαστε να σας το αποκαλύψουμε!\nΓιάννης Τσιμιτσέλης: Οι γυναίκες που ήταν στο πλευρό του πριν από την Βάσω Λασκαράκη! Εσείς, ποιες από αυτές θυμάστε;\nΔημήτρης Αλεξάνδρου: Είναι διπρόσωπος μόνο στο Nomads ή και στην προσωπική του ζωή; Το σκάνδαλο και η κακή συμπεριφορά!\nΑποκλειστικό! Αυτή είναι η νέα Φαίη Σκορδά! Το δυνατό χαρτί του ΑΝΤ1…


Aklexonia by Paola Markou - issuu\nΆνω | Κάτω Λεχώνια\nΟνομασία . Σήμερα οι πιο πολλοί λένε ότι η ονομασία Λεχώνια προέρχεται από τη λέξη \_"λεχώνα\_" , γιατί το χωριό είναι εύφορο και πλούσιο και παράγει προϊόντα , όπως η \_"λεχώνα\_" γεννάει και τρέφει το παιδί της .Ο Γ. Κορδάτος στο βιβλίο του Ιστορία Επαρχίας Βόλου και Αγιάς αναφέρει ότι η ονομασία \_"Λεχώνια\_" δεν είναι ελληνική αλλά σλαβικό τοπωνύμιο.Lech στα σλαβικά σημαίνει πεδινός . Έτσι, επειδή τα Λεχώνια είναι χτισμένα σε πεδιάδα, πήραν την ονομασία αυτή. 2. Σύμφωνα με μια άλλη θεωρία η λέξη \_"Λεχώνια\_" προέρχεται από το φυτό η ηδύοσμος ο γλήχων(μέντα). Το υποκοριστικό του γλήχων είναι χληχώνιον. Άρα στα Λεχώνια έβγαινε πολλή μέντα. Γι'αυτό ο τόπος λεγόταν \_"γληχώνιον\_", και από το Γληχώνι έγινε Λεχώνι.Επειδή ήταν όμως δύο συνοικισμοί, έγινε Λεχώνια, ανήκει δηλαδή στα φυτικά τοπωνύμια\n2.Σύμφωνα με μια άλλη θεωρία η λέξη "Λεχώνια" προέρχεται από το φυτό η ηδύοσμος ο γλήχων(μέντα). Το υποκοριστικό του γλήχων είναι χληχώνιον. Άρα στα Λεχώνια έβγαινε πολλή μέντα. Γι'αυτό ο τόπος λεγόταν "γληχώνιον", και από το Γληχώνι έγινε Λεχώνι.Επειδή ήταν όμως δύο συνοικισμοί, έγινε Λεχώνια, ανήκει δηλαδή στα φυτικά τοπωνύμια.\n3. Μια άλλη γνώμη είναι ότι το τοπωνύμιο "Λεχώνια" ήταν παραφθαρμένο το όνομα της αρχαίας μαγνητικής πόλης "Μεθώνη" όμως κι αυτή η θεωρία είναι "μπόσικη" γιατί αυτά τα δύο τοπωνύμια είναι σχεδόν τελείως ανόμοια.\n4.Οι Βυζαντινοί πίστευαν ότι τα Λεχώνια ονομάζονταν "Λυκόνια",(από το λύκος).Η ετυμολογία αυτή είναι τουλάχιστον λανθασμένη γιατί το χωριό είναι παραθαλάσσιο και δεν έχει άγρια ζώα\n. 5.Για το όνομα των Λεχωνίων υπάρχει μια εκδοχή ότι μπόρει να το πήρε από έναν στρατηγό .Υπήρχε μια χαράδρα μεταξύ Άνω και Κάτω Λεχωνίων , τουρκοκρατούμενη. Ένας στρατηγός που ονομαζόταν Λέχων ήρθε και ελευθέρωσε την περιοχή της χαράδρας . Έτσι η περιοχή πήρε το όνομα Λεχώνια και επειδή η χαράδρα ήταν στη μέση χωρίστηκαν


«Εξόρμηση στο σπήλαιο της Κωνωπίνας» - Antenna Star\nΔήμος Ακτίου-Βόνιτσας: Πρόγραμμα Εορτασμού Επετείου της 28ης Οκτωβρίου Αμφιλοχία: Ειδικό βοήθημα επανασύνδεσης ηλεκτρικού ρεύματος Καλύβια Αγρινίου: Θετικός στον ιό ένας αλλοδαπός; εργάτης γης Πυροσβεστική: Τελετή εγκαινίων των νέων κτιριακών εγκαταστάσεων Κορωνοϊός: Ανησυχία για τα 5.400 κρούσματα σε 7 μέρες\n«Εξόρμηση στο σπήλαιο της Κωνωπίνας»\nΈνα σπήλαιο με απαράμιλλη ομορφιά, άγνωστο για πολλούς, «κοσμεί» το χωριό Κωνωπίνα που φιλοξενεί φυσιολάτρεις-επισκέπτες του εκπληκτικού φυσικού μνημείου…\nΤο πανέμορφο σπήλαιο βρίσκεται εντός του χωριού Κωνωπίνα που επάγεται στον Δήμο Ακτίου-Βόνιτσας και αποτελεί σπουδαίο αξιοθέατο για την ευρύτερη περιοχή.\nΟι σπηλαιολόγοι που το επισκέφτηκαν μίλησαν για έναν καταπληκτικό διάκοσμο φυσικής ομορφιάς από σπηλαιοαποθέσεις σταλακτιτών και σταλαγμιτών πολλών ειδών.\nΠρόκειται για την πιο πρωτότυπη ανακάλυψη σπηλαίου, αφού την ώρα που οι εργάτες έσκαβαν τα θεμέλια του σπιτιού ενός κατοίκου στην Κονοπίνα, ένα μικρό κομμάτι του εδάφους υποχώρησε και αποκαλύφθηκε ένα πηγάδι. Κάποιοι τολμηροί κάτοικοι του χωριού επιχείρησαν κάθοδο με σκοινιά και φακούς. Μετά από 30 μέτρα απότομης καθόδου πάτησαν στέρεο έδαφος. Στο αμυδρό φως των φαναριών είδαν τους θαυμάσιους σχηματισμούς από σταλακτίτες και σταλαγμίτες.\nΓια να βρεθούμε στην αίθουσα του σπηλαίου που είναι η μοναδική κατεβαίνουμε από βάραθρο 20 μέτρων. Το βάραθρο κατά τα 2/3 είναι ανοιγμένο σε χαλαρά επιφανειακά πετρώματα και μόνο στο τελευταίο του τμήμα συναντάμε ασβεστολιθικά. Η αίθουσα είναι 20Χ15 μέτρα περίπου (βλ. σκαρίφημα). Στο πρώτο τμήμα της υπάρχουν πεσμένοι ογκόλιθοι από την οροφή.\nΒαθύτερα υπάρχει ένας καταπληκτικός διάκοσμος, από σπηλαιοαποθέσεις. Βλέπουμε πολλών ειδών σταλακτίτες όπως: παραπετοειδείς, ‘μακαρόνια’ βοτρυοειδείς και σταλαγμίτες, κολώνες κ.α, παρά το γεγονός ότι ο χώρος είναι μικρός παρατηρούμε μεγάλη πολυμορφία στα είδη των σταλαγμιτών και σταλακτιτών.\nΣτο σπήλαιο επικρατεί το άσπρο χρώμα αλλά υπάρχει και διάκοσμος σε κόκκινο και καφέ από προσμίξεις τοιχίων όπως Fe (Σίδηρος) Mh (Μαγνήσιο) και Mg (Μαγγάνιο). Γενικά η ομορφιά του, εντυπωσιάζει τον επισκέπτη.\nΦωτογραφίες που συναρπάζουν…\nΠροηγούμενο Σιδηρόδρομοι Βορειοδυτικής Ελλάδας (Photos)\nΕπόμενο Η οικιστική συγκρότηση του Βραχωριού


Classic Rendez-vous: Μοναδικά στέκια της πόλης που αποπνέουν διαχρονικότητα - GLOW.GR\nClassic Rendez-vous: Μοναδικά στέκια της πόλης που αποπνέουν διαχρονικότητα\nΜια ματιά στα καλύτερα meeting spots της Θεσσαλονίκης\nΔιαχρονικά εστιατόρια με στόφα ελληνική, κουζίνες με εξωστρέφεια, comfort, brunch που αγάπησαν άπαντες, νέο-παραδοσιακός μεζές δυνατός στη γεύση, καλοδουλεμένες wine lists, καφές, αφράτα γλυκά και κοκτέιλ. Αυτό το φθινόπωρο δίνουμε το κλασικό μας ραντεβού σε μια πόλη που τα έχει όλα...\nΤο Blanc gastrobar είναι μια φρέσκια πρόταση που διεκδίκησε μια επάξια θέση στη local σκηνή της διασκέδασης. Συνδυάζει πολύ σωστά τους δυνατούς ρυθμούς της πόλης με την υψηλή γαστρονομία, την υψηλή αισθητική κι αυτήν την αίσθηση της χαλάρωσης που προσφέρει η παραλία. Εδώ, σερβίρεται εξαιρετικό brunch, χαλαρός καφές και φυσικά, ενδείκνυται για τη νυχτερινή έξοδο υπό τους ήχους αγαπημένων djs και πολύ ιδιαίτερων events και live acts.\nΔιαχρονικό, ταξιδιάρικο, προσεγμένο. Αυστηρά άκαπνο, με κάβα περιωπής με την επιμέλεια του Βασίλη Γαλανού, ενημερωμένη λίστα κρασιών που μπορείς να δοκιμάσεις χωρίς να χρειαστεί ν’ αγοράσεις τη φιάλη, χάρη στη μέθοδο Coravin, αλλά κι ένα μενού μ’ επιλογές finger food, καθώς και κάποια πιάτα ημέρας που ετοιμάζει ο σεφ Σπύρος Απταλίδης, βραβευμένος (απ' το Restaurants 100) για το εστιατόριό του "By the Cook", και που δένουν με ισορροπία με το κεφάλαιο κρασί. Ένα από τα ωραιότερα και συνεπή στέκια του κέντρου. Αυτό είναι το all time classic Café Balkan, που αυτήν τη σεζόν ανανεώνεται αισθητικά σ’ επίπεδο interior design, με παρεμβάσεις δια χειρός της Τίνας Κοσελόγου. Παρεμβάσεις που δεν αλλοιώνουν την ατμόσφαιρα και το διαχρονικό του ύφος. Κάθε μεσημέρι από τις 12, μπορεί κανείς να το επιλέξει για το lunch break του. Ό, τι δοκιμάσαμε, από τις χορταστικές ομελέτες, τις νόστιμες σαλάτες, αλλά και τις healthy προτάσεις, ήταν εξαιρετικά. Τα βράδια, οι μουσικές επιλογές των djs και ο υπέροχα φωτισμένος χώρος δημιουργούν μια ατμόσφαιρα ιδανική για privée εκδηλώσεις και parties.\nΠροξένου Κορομηλά 3, τηλ. 2310 233992, Fb:cafebalkan.thessa, Instagram: cafe_balkan\nΤο Canteen, που απογείωσε το comfort, κυριακάτικο brunch στη Θεσσαλονίκη μ’ έναν από τους πιο πλήρεις και πλούσιους καταλόγους, επιστρέφει αυτό το φθινόπωρο ανανεωμένο. Πέρα από το καθιερωμένο brunch, ο σεφ Βαγγέλης Ασημακόπουλος έχει στα σκαριά ένα νέο μενού με πολλά υποσχόμενες προτάσεις και νέα πιάτα για lunch και dinner, ενώ ο χώρος έχει ανακαινιστεί μ’ έναν τρόπο ωραίο, και κυρίως χωρίς να επέλθει αλλοίωση στο ύφος και την ατμόσφαιρα που ξέρουμε και αγαπήσαμε. Μεγάλη επένδυση έχει γίνει και στο κεφάλαιο του κρασιού, με μεγάλη ποικιλία στον by the glass κατάλογο, αφού πλέον μετράμε συνολικά 115 επιλογές, εκ των οποίων οι 56 διατίθενται σε ποτήρι.\nTo Charlie D. είναι ένα γαλλικό bistrot, που προσγειώθηκε το περασμένο φθινόπωρο με μια πολύ ονειρική, οικεία διάθεση και μια καλοδεχούμενη εξωστρέφεια, σε μια από τις ωραιότερες γωνιές του κέντρου. Ξεπήδησε από τις σελίδες του Lewis Carroll και τη φαντασία του Wes Aderson, ένωσε δυνάμεις με τον μισελενάτο Arnaud Bignon και τον restaurateur Απόστολο Τραστέλη, για να μας θυμίσει πόσο ωραία είναι αυτά τα αέρινα, πρωινά, γαλλικά κρουασάν, ο ζεστός, σωστός καφές, οι τέλειες μαρμελάδες και οι φρέσκιες τάρτες. Επιπλέον, μας μύησε στο δικό του “Chios Thessaloniki”. Ένα θεϊκό γλυκό με κρέμα μπουγάτσας και άρωμα μαστίχας Χίου, αλλά και σ’ ένα καρέ από αγαπημένες, σπιτικές γαλλικές συνταγές και πιάτα ημέρας. Αυτό το φθινόπωρο η συνεργασία συνεχίζεται σταθερά με τον Απόστολο Τραστέλη, ενώ το μενού αποκτά μια εξωστρέφεια κι εμπλουτίζεται μ’ επιρροές από διάφορες κουζίνες.\nΧώρος νεοκλασικός με στόφα αστική στην καρδιά της Ικτίνου. Aρκετές δόσεις dusty pink και μπλε βελούδο που αγάπησε το Instagram -κι εμείς μαζί του- κι ένα νόστιμο, comfort, γενναιόδωρο brunch, που βρίσκεις στο μενού όλες τις ημέρες της εβδομάδας. Κοκτέιλς που σε φέρνουν σε μια κατάσταση προσωρινής ευτυχίας και μια από τις ωραιότερες αυλές του κέντρου. Αυτό είναι το Cin Cin. Το φετινό φθινόπωρο, το νόστιμο -και value for money- μενού της Τρίτης, που καθιερώθηκε στο πλαίσιο του Thessaloniki Food Festival, συνεχίζεται και απ’ ό,τι μάθαμε ένα νέο project με guest chefs βρίσκεται στα σκαριά και πολύ μας αρέσει.\nΤο ότι το Clochard έχει στρώσει επάξια και με προσήλωση τον δρόμο για τη ζύμωση της σύγχρονης ελληνικής, αστικής, δημιουργικής κουζίνας σ’ αυτήν την πόλη από το 1979 κι έπειτα δε χωράει καμία αμφιβολία. Μετράμε πια πάνω από 40 χρόνια παρουσίας γι’ αυτήν την κουζίνα. Κι, όμως, είναι σαν ο χρόνος να έχει σταματήσει και την ίδια στιγμή όλα να εξελίσσονται μ’ έναν δικό τους ρυθμό χωρίς να χάνεται η προσδοκία. Είναι εδώ που πάντα επιστρέφεις γιατί η υποδοχή και η φροντίδα δε σε προδίδουν. Ξέρουν πώς να σε κάνουν να νιώθεις ότι σου αξίζει αυτή η περιποίηση. Το ίδιο και το φαγητό. Οικείο, λουσάτο, νόστιμο. Ξεκάθαρα τοποθετημένο με επιρροές από Μεσόγειο, Ελλάδα, αλλά και την ίδια στιγμή ευρηματικό στις γεύσεις και την παρουσίαση. Αυτό το φθινόπωρο, τα μεσημέρια θα έχει σταθερά την τιμητική του ένα διαφορετικό μενού μ’ έμπνευση από διαφορετικές περιοχές της Ελλάδος, ενώ απ’ ό,τι μάθαμε έρχονται κάποιες πολλά υποσχόμενες βραδιές με την παρουσία του υποδειγματικού Κωνσταντίνου Λαζαράκη -πρώτος έλληνας Master of Wine. Το concept; Η γαλλική οινική παράδοση διασταυρώνεται με την ελληνική γαστρονομία. Αναζητήστε το!\nΣτο Grada Nuevo η έμπνευση και απόλαυση έχουν τον πρώτο ρόλο. Στο ιδιοφυές fine dining restaurant η τέχνη της υψηλής γαστρονομίας συναντά την απόλαυση, σ’ ένα γευστικό αποτέλεσμα που κακομαθαίνει τις αισθήσεις να επιζητούν την τελειότητα. Σε μια εποχή που η γαστρονομία βρίσκει την υποδοχή που της αξίζει, οι ιδιοκτήτες του Grada Nuevo πιστεύουν ακράδαντα πως η υψηλή γαστρονομία και η αισθητική της γεύσης μπορεί πράγματι να χαρίσει στιγμές ευτυχίας στους ανθρώπους. Γι’ αυτό, χρόνια τώρα, έχουν αφιερωθεί συνειδητά στο να επιλέγουν τα πιο ποιοτικά υλικά και να τα προσφέρουν ευλαβικά, κάνοντας έτσι τη διαφορά. Δοκιμάστε την αχινοσαλάτα και το σεβίτσε γαρίδας με καρέ ντομάτας, τσίλι και αβοκάντο, καθώς και το γαλακτομπούρεκο με κρέμα mascarpone, χουρμάδες, ξηρούς καρπούς, με σιρόπι τριαντάφυλλο και παγωτό.\nTaste Middle East\nΘέλετε ένα φαλάφελ ή την αυθεντική, λιβανέζικη σπεσιαλιτέ; Με τα τρία Falafel spots στη Θεσσαλονίκη δεν υπάρχει πλέον καμία δικαιολογία. Στο πλέον all time classic Falafel στο κέντρο της πόλης απολαύστε λιβανέζικο φαλάφελ, σαν αυτά που δοκιμάζει κάποιος στη Βηρυττό, ενώ με τα δύο καινούρια καταστήματα, στην Τούμπα και στο Mediterranean Cosmos, η αγάπη για τις ιδιαίτερες αυτές γεύσεις μεγαλώνει. Ο λιβανέζος σεφ παρασκευάζει καθημερινά αυθεντικές γεύσεις της πατρίδας του, όπως μπαμπαγκανούς, χούμους, φατούς, ταμπουλέ, αλλά και νέες προτάσεις με στοιχεία από τη Μεσόγειο, όπως το Greek φαλάφελ με μελιτζάνα, τον μοναδικό γύρο σόγιας και το Beyond Meat Burger. Δοκιμάστε, επίσης, τις ολόφρεσκες σαλάτες, τις υπέροχες σούπες, αλλά και τα λιβανέζικα κεφτεδάκια γνωστά ως «κέφτα», το κοτόπουλο «σις ταβούκ» και φυσικά, την αυθεντική λιβανέζικη «πίτα Μαρία».\nΜητροπόλεως 106, τηλ. 2310 278363, Διαγόρα 45 Τούμπα, τηλ. 2310 929299 και στο Mediterranean Cosmos, Fb: falafel.taste.middle.east\nΗ κουλτούρα του ελληνικού, νέο-παραδοσιακού µεζέ, που µπορεί να αποδειχτεί τελικά τόσο δηµιουργικός µέσα στην απλότητά του κι αυτή η αίσθηση της µοιρασιάς είναι κοµµάτια της δικής µας κουλτούρας. Και η Θεσσαλονίκη έχει σταθερό κοινό που τ’ αγαπάει και τα ψάχνει αυτά τα στέκια. Στον Κήπο του Θερµαϊκού αυτήν τη σεζόν, ο chef Άκης Στεφανίδης σηκώνει µανίκια και συστήνεται µ’ ένα τίµιο, ελληνικότατο µενού, µ’ επιρροές αγιορείτικες. Φαγητό καλοµαγειρεµένο, «µαµαδίστικο», απροσποίητο και καθόλου πρόχειρο. Σε µια γρήγορη απόβαση, δοκιµάσαµε µπακαλιάρο λεµονάτο, -τόσο όσο- αφράτο και αέρινο από τα χεράκια του, κι ένα χταπόδι «µεθυσµένο», που είχε σβηστεί µε κόκκινο κρασί. Νόστιµα πιάτα! Η συνέχεια έπεται µε περισσότερες λεπτοµέρειες.\nΤο L'autre Cafe στη Γ. Παλαμά μετράει πια πέντε χρόνια ζωής. Σερβίρει σωστό καφέ, 100% Arabica, αφράτα, φρέσκα muffins, νόστιμα snacks κι επιδόρπια με βάση το γιαούρτι. Αλλά και σαλάτες, δροσερά κοκτέιλς και καλά ποτά. Αγαπηθηκε γι’ αυτό ακριβώς το feeling της αστικής «γειτονιάς» που αποπνέει. Οικείο, ανεπιτήδευτο. Κάτι που εκφράζει η αισθητική, οι άνθρωποι που το δουλεύουν, η αντίληψή τους για τη μουσική, αλλά και ο τρόπος που φέρνει κοντά όσους κινούνται καθημερινά στο κεντρο από τις 8 το πρωί ως τη 1 το βράδυ. Και είναι τόσο, όσο. Μόλις λίγα τετραγωνικά, ένα γωνιακό μπαρ για να πιεις ένα ποτήρι κρασί. Περιοδικά της πόλης σταθερά δίπλα στην είσοδο κι ένας τοίχος ταξιδιάρικος, γεμάτος αντικείμενα από φίλους. Τα πρωινά, αξίζει να πιάσεις μια θέση στα φίνα, εξωτερικά τραπεζάκια και να πιεις τον πρώτο σου καφέ. Εναλλακτικά, μπορείς να ζητήσεις να σου τον παραδώσουν και στο γραφειο, μεταξύ 8:30 - 16:00 (Δευτέρα - Παρασκευή) αν βρίσκεσαι σε walking distance.\nΓ. Παλαμά 8, τηλ. 2314 009626 Fb: L' autre Cafe\nΤο ότι ο Δημήτρης Παμπόρης έχει μια ικανότητα να μαγειρεύει μ’ έναν πολύ δικό του τρόπο είναι κάτι που του αναγνωρίζουν άπαντες. Τα εποχικά μενού που στήνει ποντάρουν σταθερά στην πρώτη ύλη. Είναι δημιουργικά, με platting φωτογενές. Γεύσεις από Ελλάδα και Μεσόγειο. Όσο για τη σύμπραξή του σ’ επίπεδο consulting, με το -9 χρόνων πλέον- εστιατόριο Μανιτάρι, αλλά και τον chef de cuisine Λεωνίδα Παντσιούκα, έχει πάρει πολύ καλά τον δρόμο της. Πρόσφατα κάναμε μια μεσημεριανή απόβαση εκτός κέντρου, που πολύ μας άρεσε, με σκοπό να δοκιμάσουμε τη νέα wine list δια χειρός της Ελίνας Δακανάλη κι εν τέλει καταλήξαμε γύρω από ένα τραπέζι με πιάτα, όπως αυτό το comfort, θεϊκό παστίτσιο με κιμά μανιταριών, μοσχαρίσια γλυκάδια και αφράτη mousse μπεσαμέλ.\n2ος όρ., Sofouli Center, Θεμιστοκλή Σοφούλη 57, Καλαμαριά\nΕδώ, η κλασική, γνήσια ψαροφαγία είναι συνέπεια και αξία. Γεύσεις ξεκάθαρες, χωρίς περιττή πληροφορία και μια κουζίνα ωδή στο φρέσκο ψάρι. Αυτά είναι τα συστατικά της Μαύρης Θάλασσας. Με λίγα λόγια, εδώ το ύφος της κουζίνας έχει ταυτιστεί με ό,τι αφορά στην απόλαυση του καλού φαγητού. Ξέρεις ότι έρχεσαι σ’ ένα περιβάλλον προσεγμένο δίπλα στη θάλασσα για να ευχαριστηθείς ψάρι φρέσκο και νόστιμο. Απολαμβάνεις γυαλιστερές και κυδώνια μελωμένα, ψάρι βραστό, μύδια μαγειρεμένα με διάφορους τρόπους, αχινούς, ψαρόσουπα ζεστή, καραβίδες και ό, τι άλλο προτείνεται βάσει εποχής αλλά κι αυτήν την απαλή κι ελαφρώς ξινούτσικη ταραμοσαλάτα τους και ανταμείβεσαι.\nΝικ. Πλαστήρα 3, Καλαμαριά\nState of Life!\nΤα TGI Fridays™ σας προσκαλούν ν’ ανακαλύψετε το Fridays State of Life. Εδώ, οι Burger lovers, οι Tex-Mexistas, οι Cocktailos, οι Super Foodies και οι Steakers συναντιούνται μ’ έναν σκοπό: να χαλαρώσουν και να περάσουν καλά. Άλλωστε, η γνωστή αλυσίδα είναι ξακουστή τόσο για τα αγαπημένα all time classics, όσο και για τις σύγχρονες γευστικές προτάσεις, και όπως λένε και στη γλώσσα τους, όλα είναι χειροποίητα και μαγειρεμένα την ίδια στιγμή της παραγγελίας. Το #FridayFeeling είναι το μαγικό συστατικό που μας δένει όλους στο Fridays State of Life. Γιατί ό, τι μέρα κι αν είναι, όλοι θέλουμε να νιώθουμε το μαγικό συναίσθημα της Παρασκευής κάθε μέρα! #tgifridaysgr #tgifgr\nThe original grill-restaurant\nΑυτή η γενναία μερίδα με τα κιμπάρικα, αφράτα σουτζουκάκια, που ζυμώνονται από το προηγούμενο βράδυ χωρίς ψωμί και μπαχάρια και άλλα «μπερδέματα», για να σερβιριστούν με μπούκοβο και ριζάκι στο πλάι, ξετρέλαναν Βρετανούς και Αμερικανούς κι έκαναν το National Geographic Traveler USA να προτείνει το 2013 τη Νέα Διαγώνιο της Πλαστήρα ως "Best Choice" -κάτι που θα είναι πάντα σήμα κατατεθέν. Γι’ αυτό και όταν μιλάμε γι’ αυτό το εστιατόριο επιστρέφουμε πάντα σε αυτές τις γεύσεις-αξίες. Είναι υπόθεση οικογενειακή. Στη φιλοξενία, στο σερβίρισμα, στο νοιάξιμο. Δοκιμασμένη συνταγή. Είτε δοκιμάζεις σουτζουκάκια, είτε αυτόν τον μερακλίδικο χειροποίητο, γύρο τους, είτε το μοναδικό συκωτάκι με τον απαλό πουρέ γλυκοπατάτας. Το μενού, βέβαια, είναι ευέλικτο. Έχει επιλογές και πέραν του κρέατος, νόστιμες εποχικές σαλάτες, τυριά από έλληνες παραγωγούς κι εξαιρετικά κρασιά και αποστάγματα.\nΝικολάου Πλαστήρα 89, Παραλία Αρετσού, Νέα Κρήνη\nΤο Pantheon είναι παρέα. Είναι το οικείο μέρος για να βρεθείς με φίλους σ’ ένα από τα πιο hot σημεία του κέντρου. Είναι το μαγαζί που συνυπάρχουν με μια ωραία ισορροπία άνθρωποι όλων των ηλικιών. Όλοι θα περάσουν από ‘δω. Εκτός από τα πολύ σωστά signature cocktails και το νόστιμο και το -value for money- casual φαγητό, έχει γίνει και πολύ σοβαρή προσπάθεια κι επένδυση στο κεφάλαιο του καφέ. Με την υποστήριξη της Μoak, του upcoming ιταλικού brand καφέ στην Ελλάδα, έχουν καταφέρει ν’ ανεβάσουν στροφές, σερβίροντας πολύ καλής ποιότητας καφέ όλες τις ώρες. Γιατί, τελικά τα καλύτερα «σουσού» γίνονται γύρω από μια κούπα καφέ. Έτσι δε λένε;\nΑλμυρό ή γλυκό; Σάντουιτς ή βάφλα; Smoothie ή σπιτική λεμονάδα; Εδώ και 7 χρόνια, το Spoon είναι η απάντηση σε κάθε δίλημμα του ουρανίσκου σας, κάθε ώρα της ημέρας. Έχοντας κάνει γευστική κατάληψη σε μια από τις κεντρικές γωνιές του κέντρου, δεν φοβάται τη σύγκριση σε ό,τι αφορά στην ποιότητα των υλικών του, στη φαντασία, στη δημιουργία, στην ποικιλία του μενού του. Από εξελιγμένες μορφές της πρώτης απόπειρας του Earl of Sandwich μέχρι την αλμυρή βάφλα, που κερδίζει όλο και περισσότερους φανατικούς φίλους, το νέο μενού του Spoon ξαναγράφει γευστική ιστορία, με κάθε κεφάλαιο και μια ξεχωριστή εμπειρία!\nΠ. Μελά 38, τηλ. 231 022 0290, Fb: Spoon Thessaloniki, Instagram: Spoonthessaloniki\nΣτέκι διαχρονικό, με χαρακτήρα που αγαπήθηκε το δικό μας Souel, είναι ένα από τα πιο αγαπημένα και φιλόξενα wine-concept bar του κέντρου. Αυτό είναι το feeling που παίρνεις εδώ. Αν σκοπεύετε να δοκιμαστείτε σε γεύσεις που φωτογραφίζουν τον διεθνή οινικό χάρτη, είστε στο σωστό μέρος. Ιδιαίτερες ετικέτες από οινοπαραγωγούς από κάθε γωνιά του πλανήτη, μια επιλογή από τον ελληνικό αμπελώνα, τα κρασιά εδώ συνοδεύονται από εξαιρετικής νοστιμιάς πιάτα. Το ιδανικό σημείο για ένα καλό ποτήρι κρασί, με παρέα ή και χωρίς, όλες τις ώρες της ημέρας.\nΝα τους επισκεφτείτε!\nΚαι για τα κλασικά σας Day to Night Rendez-vous\nΜια βόλτα στο κέντρο της πόλης σε τρία κλασικά κι αγαπημένα places to be. Γεύσεις που εξιτάρουν τον ουρανίσκο σε hot spots με ανανεωμένη ατμόσφαιρα.\nΗ τέχνη των παλιών να τρέφονται και να μαγειρεύουν με αγάπη -κι αν θέλετε, με μια δική τους σοφία και σπιρτάδα- με τα πιο ταπεινά υλικά, είχε ως αποτέλεσμα τα πιο νόστιμα και «καθαρά» φαγητά. Γιατί; Γιατί απλά ήξεραν πώς να σεβαστούν τον κύκλο ζωής της πρώτης ύλης και τον τόπο τους. Όλο αυτό συμπυκνώνει νοιάξιμο, σεβασμό και συναίσθημα. Αυτά είναι τα υλικά στην εξαιρετικά δουλεμένη κουζίνα του Μανώλη Παπουτσάκη, που στήνοντας το Χαρούπι στα Λαλάδικα αναβίωσε τη στόφα της Κρήτης, σε όλα τα επίπεδα φιλοξενίας. Από το δικό τους ζυμωμένο ψωμί και τις σφακιανές πίτες, τα μοναδικά καλιτσούνια στο τηγάνι και το παραδοσιακό γαμοπίλαφο, τα επικά τυριά από επιλεγμένα κρητικά τυροκομεία, τα χειροποίητα ζυμαρικά κι ένα σωρό άλλα πιάτα από εξαιρετική ύλη. Όσοι κυνηγάτε την ποιότητα, αυτά τα δύο και πλέον χρόνια που λειτουργεί το μαγαζί, ξέρετε γιατί επιστρέφετε. Για τις παραδοσιακές συνταγές, που απέδωσε με μια ματιά νεωτερική, ευγένεια και φιλοδοξία την ίδια στιγμή, για το καλωσόρισμα με μια μερακλίδικη πρώτη ρακή, για τον υποδειγματικό τρόπο που στηρίζει τους παραγωγούς της Κρήτης -πρώτες ύλες και κρασιά που καλλιεργούνται αποκλειστικά στο νησί.\nΔόξης 4, Θεσσαλονίκη, τηλ. 698 8526262, www.xaroupi.gr, Fb: xaroupi.gr\nΤο αγαπημένο μας στέκι φέτος αλλάζει ύφος για να γράψει νέα εποχή. Ωστόσο, μένει πιστό στην ιδέα του Apallou ως το απόλυτο meeting point. Αυτήν τη σεζόν θα το δούμε να «μετατρέπεται» σ’ ένα Premium Bar Restaurant, που θα επενδύσει ιδιαίτερα στο κεφάλαιο γαστρονομία μέσα από πιάτα με την υπογραφή του Λουκιανού Λιούτα, ο οποίος θα βρίσκεται στο τιμόνι της κουζίνας, και σε μία ενημερωμένη λίστα κρασιών, ποτών και cocktails με την υπογραφή του έμπειρου bartender Χρήστου Μανιάτη.\nΜητροπόλεως & Καρόλου Ντηλ 10\nMε τον all day χαρακτήρα και τις ιδιαίτερα προσεγμένες προτάσεις του στο επίπεδο καφέ-ποτού, το Chester παραμένει δυναμικά στη λίστα με τα places to be. Στα hits του, η άψογη φιλοξενία και το σέρβις, το όμορφο, χωρίς επιτήδευση design, τα αγαπημένα πάρτι, που συνθέτουν το απόλυτο meeting spot των εκλεκτικών. Ενημερωμένη η premium κάβα του, ενώ τα signature cocktails βασίζονται σε homemade συνταγές και ιδιαίτερους, σπιτικούς πουρέδες που απογειώνουν τη γεύση. Όσο για τον καφέ, τώρα έχεις ακόμη ένα λόγο για να επισκεφτείς το Chester. Όλες τις ώρες της ημέρας. Μία μοναδικότητα ανεβάζει τον πήχη: Το 3ο-4ο κύμα καφέ. Το αποτέλεσμα; Απολαμβάνεις φρεσκοψημένο, μονοποικιλιακό καφέ εξαιρετικής Α' ύλης.\nThings to know: ο αγαπημένος Πέτρος Κωστόπουλος ανεβάζει τους ρυθμούς κάποιες Παρασκευές του μήνα, για μια ακόμη δυνατή σεζόν, ενώ οι Κυριακές μας δίνουν μία διαφορετική πρόταση απογευματινών live πάρτι: τα “Vocal Sundays” μπαίνουν στα "don't miss" της ατζέντας μας.\nΠροξένου Κορομηλά 4, τηλ. 6945556918 & 2310241909, Fb: chester.lounge.thess, Instagram: @chesterbarthess\nΚεντρική Φωτογραφία: Αριστερά Clochard, Δεξιά: Μαύρη Θάλασσα


Αντεπίθεση Χρυσοβελώνη σε Ζ. Μακρή – ΤΡΙΚΚΗPress – Τα νέα των Τρικάλων\nΑντεπίθεση Χρυσοβελώνη σε Ζ. Μακρή Reviewed by Momizat on Ιούν 24 . Διορισμός διευθύντριας στο Υπουργείο Υγείας μόνο με απολυτήριο Λυκείου Για τον διορισμό απόφοιτης Λυκείου σε θέση μετακλητής διευθύντριας στο Υπουργείο Υγείας κ Διορισμός διευθύντριας στο Υπουργείο Υγείας μόνο με απολυτήριο Λυκείου Για τον διορισμό απόφοιτης Λυκείου σε θέση μετακλητής διευθύντριας στο Υπουργείο Υγείας κ Rating: 0\nΑντεπίθεση Χρυσοβελώνη σε Ζ. Μακρή\nΔημοσιεύτηκε στις: 24 Ιουνίου, 2014 στην κατηγορία: ΘΕΣΣΑΛΙΑ | σχόλια : 0\nΔιορισμός διευθύντριας στο Υπουργείο Υγείας μόνο με απολυτήριο Λυκείου\nΓια τον διορισμό απόφοιτης Λυκείου σε θέση μετακλητής διευθύντριας στο Υπουργείο Υγείας κατέθεσε ερώτηση προς τους Υπουργούς Υγείας, Οικονομικών και Διοικητικής Μεταρρύθμισης η κοινοβουλευτική εκπρόσωπος των «Ανεξάρτητων Ελλήνων», βουλευτής Μαγνησίας κ. Μαρίνα Χρυσοβελώνη.\n«Σε χθεσινή παρέμβαση της στον τηλεοπτικό σταθμό ASTRATV η προκάτοχος της κ. Παπακώστα Ζ. Μακρή απάντησε για το ζήτημα του αναξιοκρατικού διορισμού της συνεργάτιδας της κ. Χατζηβασιλείου σε διευθυντική θέση στο υπουργείο Υγείας.\nΥπενθυμίζεται πως επί υπουργίας Μακρή η εν λόγω κυρία διορίσθηκε στο γραφείο της ίδιας ως μετακλητή διευθύντρια με μόνο προσόν το απολυτήριο Λυκείου!\nΕπειδή χθες η κ. Μακρή δήλωσε πως η κ. Παπακώστα διατηρεί στη θέση της (!) την συγκεκριμένη μετακλητή, καθώς προφανώς την έχει συμπεριλάβει στην μέχρι τώρα αδημοσίευτη απόφαση συγκρότησης του δικού της υπουργικού γραφείου, ερωτάσθε:\nΑληθεύει ότι η κ. Χατζηβασιλείου παραμένει στη θέση της διευθύντριας με μόνο προσόν το απολυτήριο Λυκείου;\nΠόσοι διευθυντές στην κεντρική υπηρεσία του υπουργείου Υγείας είναι απόφοιτοι Λυκείου (κατηγορίας ΔΕ);\nΘα φροντίσει ο κ. Μητσοτάκης στο νομοσχέδιο που κατά σύμπτωση κατέθεσε χθες στη Βουλή για τους προϊσταμένους δημοσίων υπηρεσιών να κλείσει το «παράθυρο» διορισμού μετακλητών κατηγορίας ΔΕ ως διευθυντών σε πολιτικά γραφεία;\nΘα εισηγηθεί άμεσα το υπουργείο Οικονομικών να καταργηθεί η απαράδεκτη διάταξη βάσει της οποίας λαμβάνουν χαριστικά αποδοχές κατηγορίας ΠΕ


Η ΦΑΡΜΑΚΟΓΛΩΣΣΑ ΚΙΡΚΗ: Ακριβώς όπως τα λέει ο κύριος Μπουκάλας στην Καθημερινή. Ψηφίσατε τον Ορμπαν των Βαλκανίων\nΑκριβώς όπως τα λέει ο κύριος Μπουκάλας στην Καθημερινή. Ψηφίσατε τον Ορμπαν των Βαλκανίων\nΔεν είναι όλοι πρόσφυγες πολέμου.\nΔεν είναι όλοι Κούρδοι και Σύροι που φεύγουν από βομβαρδισμένες περιοχές και αγοράζουν με ό,τι τους απέμεινε την πιθανότητα να επιβιώσουν.\nΕίναι και Ιρακινοί, Παλαιστίνιοι, Αφγανοί και Πακιστανοί, δηλαδή κάτοικοι χωρών που μόνο η ευρωπαϊκή μας βολή τις θεωρεί ασφαλείς.\nΕίναι και Τούρκοι πολιτικοί πρόσφυγες, που κινδυνεύουν στη «δημοκρατία» του Ερντογάν.\nΤα ξέρουμε όλοι όλα αυτά.\nΚαι μολαταύτα, λυγίζουμε εντελώς το ραβδί από την άλλη μεριά και, βασισμένοι στην προκατάληψη και την καχυποψία, καταλήγουμε σε πορίσματα εντελώς αντίθετα από τα πορίσματα των «ιδεοληπτικών», δηλαδή του ΟΗΕ, της Διεθνούς Αμνηστίας, των Γιατρών Χωρίς Σύνορα:\nΕίναι όλοι τους, πλην ελαχίστων, οικονομικοί μετανάστες (σε χυδαιότερες γλώσσες αποκαλούνται εισβολείς, λαθροεισβολείς, λαθροέποικοι ή σκέτο «λάθρο», με κορυφωμένη την περιφρόνηση). Επιπλέον, όλοι τους είναι πονηροί, παμπόνηροι, το ’χει η ράτσα τους και η ήπειρός τους.\nΞεγελάνε τους γιατρούς παριστάνοντας πως έχουν σύνδρομο μετατραυματικού στρες, ενώ απλώς ξεπατικώνουν τα συμπτώματα από το Ιντερνετ.\nΔιαμαρτύρονται συνεχώς και για το παραμικρό.\nΜα δεν φτάνει το νερό, μα στριμώχνονται δέκα νομά σ’ ένα δωμά, μα δεν βλέπουν μέριμνα να μάθουν γράμματα τα παιδιά τους, μα η πρόσβασή τους στα νοσοκομεία είναι πια άθλος ακατόρθωτος.\nΟπότε τι κάνουμε, έτσι που βρεθήκαμε στριμωγμένοι ανάμεσα σε μια Τουρκία τερατωδώς κυνική και σε μια Ευρώπη τερατωδώς συμφεροντολόγα, με τα φραχτάκια και τα τειχαλάκια της; Τους κάνουμε τη ζωή δύσκολη, ακόμα πιο δύσκολη απ’ όσο ήδη είναι.\nΩστε να πάρουν το μήνυμα και να το στείλουν και στην πατρίδα τους, να αποθαρρυνθούν όσοι άλλοι πονηροί ετοιμάζουν εκεί τις βαλίτσες τους.\nΑυτή ήταν και προ εξουσίας η γραμμή της Ν.Δ. (δηλαδή του λαλίστατου τμήματός της, εκείνου που έδινε τον τηλεοπτικό τόνο, προς άγραν ψήφων), αυτή είναι και τώρα.\nΚαι μάλιστα, παρότι το κυβερνών κόμμα κατάλαβε εμβρόντητο ότι το μεταναστευτικό είναι λέει γεωπολιτικό πρόβλημα, άρα δεν λύνεται σε μια μέρα, όπως λύθηκε π.χ. το Ελληνικό.\nΠώς θα τους κάνουμε τη ζωή δύσκολη; Απλό: Ούτε ΑΜΚΑ, ούτε σχολεία, ούτε εκπρόσωπος του ΟΗΕ στις επιτροπές ασύλου, ούτε όριο χρόνου στην κράτηση, ούτε αληθινό δικαίωμα προσφυγής. Και συνεχείς εξετάσεις χρηστής συμπεριφοράς, για να αποδεικνύουν σε κάθε Κύριο Μικροεξουσιάδη πόσο υποταγμένοι είναι. Αλλιώς, άουτ.\nΉ ουστ. Ευρώπη είναι εδώ.


Πόλος έλξης για τις μεγάλες εταιρείες κρουαζιέρας η Ελλάδα - TheNewspaper.gr\n-169 min. ago-Θετικοί 26 μοναχοί του Εξαρχάτου της Μόσχας\n-149 min. ago-Μεξικό-Covid-19: Στους 194 οι νεκροί\n-128 min. ago-Έως τις 20 Απριλίου οι αιτήσεις για το πρόγραμμα τηλεκατάρτισης επιστημόνων\n-110 min. ago-Ξέσπασμα Ντι Μάιο για δημοσίευμα της «Die Welt» κατά το οποίο η Μαφία περιμένει τη βοήθεια της Ε.Ε.\n-91 min. ago-Η κυβέρνηση προτίθεται να παρατείνει τα περιοριστικά μέτρα έως τις 3 Μαΐου\n-88 min. ago-Μικτά πρόσημα στο χρηματιστήριο του Τόκιο\n-71 min. ago-1.783 νεκροί σε 24 ώρες στις ΗΠΑ\n-70 min. ago-Μετά την κρίση θα έχουμε ένα αποτελεσματικό, αποδοτικό και σύγχρονο σύστημα υγείας\n-51 min. ago-Παναμάς-Covid-19: Στους 66 οι νεκροί\nΣε μποϊκοτάζ κατά του δημοψηφίσματος καλεί ο πρόεδρος της ΠΓΔΜ


Cardioxin – ΝΑ ΔΙΑΤΗΡΕΙΣ ΚΑΝΟΝΙΚΗ ΠΙΕΣΗ ΚΑΙ ΚΑΘΑΡΑ ΑΙΜΟΦΟΡΑ ΑΓΓΕΙΑ – Biotica\nΑρχική σελίδα / Cardioxin – ΝΑ ΔΙΑΤΗΡΕΙΣ ΚΑΝΟΝΙΚΗ ΠΙΕΣΗ ΚΑΙ ΚΑΘΑΡΑ ΑΙΜΟΦΟΡΑ ΑΓΓΕΙΑ\nCardioxin – ΝΑ ΔΙΑΤΗΡΕΙΣ ΚΑΝΟΝΙΚΗ ΠΙΕΣΗ ΚΑΙ ΚΑΘΑΡΑ ΑΙΜΟΦΟΡΑ ΑΓΓΕΙΑ\nΗ υπέρταση είναι μια χρόνια πάθηση, η οποία εκφράζεται με την αύξηση της αρτηριακής πίεσης του αίματος ως αποτέλεσμα σπασμών των μικρών αρτηριών. Τα πρώιμα συμπτώματα είναι κεφαλαλγία, ζάλη, ναυτία και αναγούλα, ευερεθιστότητα, επιδείνωση του ύπνου, μειωμένη συγκέντρωση, σφίξιμο στον αυχένα και το μέτωπο. Με την πάροδο του χρόνου, τα συμπτώματα γίνονται μόνιμα, η πίεση διατηρείται εντός του εύρους του 150-180/ 95-110. Οι κίνδυνοι αφορούν την ανάπτυξη αθηροσκλήρωσης με καρδιακή βλάβη (καρδιακό έμφραγμα), εγκεφαλική βλάβη (εγκεφαλικό επεισόδιο) και νεφρική βλάβη (νεφροσκλήρυνση). Συχνά η υπέρταση σχετίζεται με την κακή χοληστερόλη. Τα αυξημένα επίπεδα της οδηγούν σε αθηροσκλήρωση, σε εναπόθεση πλάκας στα αιμοφόρα αγγεία - προϋπόθεση για την στένωση ή την πλήρη απόφραξη τους, αντίστοιχα οδηγούν σε καρδιακή προσβολή, εγκεφαλικό επεισόδιο, πόνους στα κάτω άκρα, αυξημένο κίνδυνο ανάπτυξης γάγγραινας, σε σοβαρή αναπηρία και υψηλή θνησιμότητα. Η υψηλή αρτηριακή πίεση και η χοληστερόλη απαιτούν τακτικό έλεγχο και προληπτική θεραπεία.\nΤο CARDIOXIN βασίζεται εξ ολοκλήρου σε βότανα και δεν κρύβει κινδύνους για την υγεία σας. Το προϊόν μπορεί να συνδυαστεί και με την συνοδεύουσα φαρμακευτική αγωγή, χορηγηθείσα από τον γιατρό σας, χωρίς κίνδυνο για την υγεία σας και παρενέργειες.\nΤο εντελώς φυσικό προϊόν CARDIOXIN – συνδυασμένο εκχύλισμα σαλβουρίας και αρώνιας - λειτουργεί τέλεια για τους σκοπούς της πρόληψης αυτής, όπως και για δυσλειτουργίες του καρδιοαγγειακού συστήματος, του εγκεφάλου και του ενδοκρινικού συστήματος. Το φυσικό ελιξίριο εξασφαλίζει καλύτερη διαπερατότητα των αιμοφόρων αγγείων, καλύτερη απορρόφηση των ζωτικών μικροστοιχείων, και δίνει ενέργεια. Το προϊόν είναι ιδανικό για υπέρβαρα άτομα και άτομα μέσης και τρίτης ηλικίας. Λόγω των ιδιοτήτων της σαλβουρίας να βελτιώνει τη ροή του αίματος προς τον εγκέφαλο, το CARDIOXIN συνιστάται για την διέγερση της μνήμης σε φοιτητές. Τελευταίο, αλλά όχι λιγότερο σημαντικό, το ελιξίριο είναι μια πλούσια πηγή πολλών πολύτιμων ιχνοστοιχείων και βιταμινών που συμπληρώνουν την καθημερινή διατροφή και διασφαλίζουν την ομαλή διεξαγωγή όλων των ζωτικών λειτουργιών στον οργανισμό.\nΗ επιστημονική εξήγηση για αυτό έγκειται και πάλι στην ακριβή αναλογία των δύο δραστικών συστατικών – της σαλβουρίας και της αρώνιας, τα οποία αποτελούν αναντικατάστατη πηγή πολύτιμων βιοενεργών ουσιών όπως οι γλυκοζίτες φλαβονοειδών, βιοφλαβονοειδή, προανθοκυανιδίνες, φυτοστερόλες, λακτόνες τερπενίων, ένζυμα με ισχυρή αντιριζική δράση, υπεροξειδική δισμουτάση, πολυσακχαρίτες, οργανικά οξέα, ασπαραγίνη, γλυκολικά οξέα, αλκυλοφαινόλες, κηροί, αιθέρια έλαια, μεταλλικά στοιχεία, ιώδιο, ανθοκυανίνες, κατεχίνες, υψηλή δραστικότητα Ρ-βιταμίνης (οι καρποί της αρώνιας έχουν την υψηλότερη δράση της P-βιταμίνης), βιταμίνη C, καροτίνη, βιταμίνη Β1 , Β2, Β6, Β9, PP, E, K κ.λπ.\nΟι ουσίες αυτές παρέχουν ευρεία δράση του βάμματος και επιτρέπουν την ευρεία εφαρμογή τόσο προληπτικά, όσο και σε περίπτωση δυσλειτουργιών του καρδιαγγειακού συστήματος, του εγκεφάλου και σε ορισμένες διαταραχές του ενδοκρινικού συστήματος. Λόγω της υψηλής περιεκτικότητας ιχνοστοιχείων στους καρπούς της αρώνιας, το βάμμα της είναι κατάλληλο και σε μερικές δυσλειτουργίες του θυρεοειδούς αδένα. Η υψηλή αντιοξειδωτική και συνεργιστική δράση των δύο βοτάνων αναζωογονούν την αντιριζική επίδραση στον οργανισμό και βοηθούν την καθυστέρηση της διαδικασίας της γήρανσης. Το βάμμα εφαρμόζεται και για την αποτοξίνωση του οργανισμού μετά από ακτινοθεραπεία και χημειοθεραπεία.\n«Στην πρακτική μου άσκηση έχω συναντήσει πολλές περιπτώσεις με υπέρταση. Μερικές φορές πετυχαίνουμε τη σωστή φαρμακευτική αγωγή για να τεθεί υπό έλεγχο η υψηλή αρτηριακή πίεση, αλλά μερικές φορές αυτό είναι δύσκολη αποστολή. Υπόψη, ότι κάθε ασθενής αποτελεί ξεχωριστή περίπτωση και χρειάζεται ατομική προσέγγιση. Συστήνω στους ασθενείς μου το «CARDIOXIN» ως συνοδεύουσα θεραπεία σε φαρμακευτική αγωγή και μερικές φορές διεξάγουμε θεραπεία μόνο με τον συνδυασμό βοτάνων του «CARDIOXIN».\nΔρ. Β. Κουρτιδου, Ιατρικό Κέντρο «Νόρα»\nΤΙ ΕΙΝΑΙ Η ΥΠΕΡΤΑΣΙΚΗ ΚΑΡΔΙΟΠΑΘΕΙΑ;\nΚαρδιαγγειακή πάθηση, η οποία χαρακτηρίζεται από μόνιμη αύξηση της αρτηριακής πίεσης και μείωση της καρδιακής παροχής, ονομάζεται υπερτασική καρδιοπάθεια. Η καρδιά δεν είναι σε θέση να αντλεί την απαιτούμενη ποσότητα αίματος για την κάλυψη των μεταβολικών αναγκών των ιστών, με αποτέλεσμα την ανάπτυξη υποξίας.\nΕάν δεν θεραπευτεί, η υψηλή πίεση μπορεί να οδηγήσει σε καρδιακή προσβολή, εγκεφαλική αιμορραγία και άλλες περιστάσεις, απειλητικές για τη ζωή. Η θεραπεία της πάθησης είναι φαρμακευτική, αλλά σήμερα πολλοί άνθρωποι στρέφονται προς τα βότανα και τη σωστή διατροφή για την αντιμετώπιση της υψηλής αρτηριακής πίεσης, όπως επιπλέον φυσικός και αβλαβής για τον οργανισμό τρόπος.\nΧοληστερόλη - ποιος είναι ο ρόλος του στον ανθρώπινο οργανισμό;\nΚαλή ή κακή, η χοληστερόλη πάντα υπάρχει στο σώμα μας.\nΥπάρχουν δύο τύποι χοληστερόλης: ΚΑΛΗ HDL και η ΚΑΚΗ LDL. Όταν υπάρχουν αυξημένα επίπεδα της κακής χοληστερόλης, η αύξηση της συσχετίζεται με την αθηροσκλήρωση - την εναπόθεση πλάκας που στενεύει ή μπλοκάρει πλήρως τα αιμοφόρα αγγεία. Αν οι στεφανιαίες αρτηρίες μπλοκαριστούν, το αποτέλεσμα είναι καρδιακή προσβολή (ή εγκεφαλικό επεισόδιο).\nΣύμφωνα με μελέτες που πραγματοποιήθηκαν κατά τη διάρκεια του 2011, πάνω από ο μισός πληθυσμός σε ώριμη ηλικία έχει χοληστερόλη πάνω από 190 mg/ dL. Δυστυχώς, μόνο λίγο περισσότερο από το 10 τοις εκατό από αυτούς έχουν επίγνωση του προβλήματος. Οι μισοί από αυτούς τους ανθρώπους δεν έχουν λάβει κανένα μέτρο για να αντιμετωπίσουν την κατάσταση αυτή.\nΚι εσύ; Σε ποια ομάδα ανήκεις;\nΠώς λειτουργεί η χοληστερόλη στο σώμα;\nΌταν υπάρχουν πάρα πολλά LDL σωματίδια στο αίμα, αυτά συσσωρεύονται στα τοιχώματα των στεφανιαίων αρτηριών. Όταν αυτή η συσσώρευση υπερβεί το επιτρεπόμενο κατώτατο όριο, η διαπερατότητα των αρτηριών γίνεται όλο και μικρότερη και αυτό εμποδίζει τη ροή του αίματος προς τον καρδιακό μυ.\nΑυτή είναι η βασική αιτία για την ανάπτυξη καρδιακών προβλημάτων στο μέλλον.\nΗ υπέρταση είναι ένας σημαντικός παράγοντας κινδύνου για εγκεφαλικά επεισόδια, έμφραγμα του μυοκαρδίου (καρδιακή προσβολή), καρδιακή ανεπάρκεια, ανευρύσματα αρτηριών (π.χ. ανεύρυσμα αορτής), περιφερική αρτηριακή νόσο και είναι επίσης αιτία για χρόνια νεφρική ανεπάρκεια.\nΑκόμη και η μέτρια αύξηση της αρτηριακής πίεσης συνδέεται με την βράχυνση του προσδόκιμου ζωής.\nΟι αλλαγές στη διατροφή και τον τρόπο ζωής μπορούν να βελτιώσουν τον έλεγχο της αρτηριακής πίεσης και να μειώσουν τον κίνδυνο από επιπλοκές για την υγεία.\nΝΑ ΔΙΑΤΗΡΕΙΣ ΚΑΝΟΝΙΚΗ ΠΙΕΣΗ ΚΑΙ ΚΑΘΑΡΑ ΑΙΜΟΦΟΡΑ ΑΓΓΕΙΑ ΕΙΝΑΙ ΠΙΟ ΕΥΚΟΛΟ ΑΠ' ΟΣΟ ΝΟΜΙΖΕΙΣ!\nΠεριορίστε τη λήψη δυσκολοχώνευτων και βαριών φαγητών. Μειώστε τα ζωικά λίπη. Να προσλαμβάνετε όσο γίνετε περισσότερα φρέσκα φρούτα και λαχανικά. Να πίνετε τουλάχιστον δύο λίτρα νερό την ημέρα.\nΟι βόλτες στην φύση φορτώνουν το σώμα με οξυγόνο. Η κίνηση επιταχύνει την λειτουργία της καρδιάς, παρακινεί τη ροή του αίματος και συμβάλλει για την εύρυθμη λειτουργία όλων των οργάνων και συστημάτων του σώματος.\nΤο CARDIOXIN είναι απολύτως φυσικό προϊόν που παράγεται με βάση τα πιο ισχυρά φυτοθρεπτικά συστατικά που επηρεάζουν άμεσα την εύρυθμη λειτουργία των αιμοφόρων αγγείων και την λειτουργία της καρδιάς.\nΚΑΛΥΤΕΡΗ ΑΓΓΕΙΑΚΗ ΔΙΑΠΕΡΑΤΟΤΗΤΑ\nΠΕΡΙΣΣΟΤΕΡΗ ΕΝΕΡΓΕΙΑ. ΜΕΓΑΛΥΤΕΡΗ ΔΙΑΡΚΕΙΑ ΖΩΗΣ. ΠΕΡΙΣΣΟΤΕΡΗ ΔΥΝΑΜΗ ΚΑΙ ΑΝΤΟΧΗ. ΠΕΡΙΣΣΟΤΕΡΟΣ ΠΟΙΟΤΙΚΟΣ ΧΡΟΝΟΣ ΜΕ ΤΟΥΣ ΣΥΓΓΕΝΕΙΣ. ΚΑΛΥΤΕΡΗ ΑΠΟΡΡΟΦΗΣΗ ΖΩΤΙΚΩΝ ΙΧΝΟΣΤΟΙΧΕΙΩΝ\nΣε ποιες περιπτώσεις να χρησιμοποιήσουμε το CARDIOXIN:\nΓια την διατήρηση της φυσιολογικής λειτουργίας του καρδιαγγειακού συστήματος\nΓια την διατήρηση φυσιολογικών επιπέδων της πίεσης του αίματος\nΓια την διατήρηση της κανονικής διαπερατότητας των αιμοφόρων αγγείων (είναι πολύ σημαντικό για τους ανθρώπους με εγκεφαλικά επεισόδια και καρδιακές προσβολές)\nΓια την διατήρηση της φυσιολογικής αιμάτωσης των άκρων (σύνδρομο κρύων χεριών και ποδιών)\nΓια ισχυρή μνήμη και συγκέντρωση (ιδιαίτερα κατάλληλο για φοιτητές)\nΝαι, θέλω να μειωθούν τα επίπεδα της LDL χοληστερόλης!\nΝαι, θέλω να διατηρήσω την αρτηριακή μου πίεση σε φυσιολογικά επίπεδα!\nΝαι, ξέρω ότι αυτό θα βελτιώσει την ποιότητα ζωής μου!\nΝαι, ξέρω ότι μπορώ να επιστρέψω την συσκευασία εντός 14 ημερών!\nΤο προϊόν έχει θετική επίδραση στη αιμάτωση και τη μνήμη. Έχει ευεργετική επίδραση στην διατήρηση της φυσιολογικής πίεσης και ευνοεί τις λειτουργίες του ανοσοποιητικού και του κεντρικού νευρικού συστήματος.\nΠώς λειτουργεί το CARDIOXIN;\nΤο CARDIOXIN βοηθά στη διατήρηση των φυσιολογικών επιπέδων της χοληστερόλης στο αίμα και ταυτόχρονα στην διατήρηση φυσιολογικής αρτηριακής πίεσης.\nΧάρη στο CARDIOXIN, μπορείτε να έχετε υγεία, να απολαύσετε μια δυνατή καρδιά και να μοιραστείτε τη χαρά της ζωής με τους αγαπημένους σας.\nΜόνο δύο φορές λήψη την ημέρα είναι αρκετές, μία φορά το πρωί και μία το βράδυ, για την σωστή φροντίδα της υγείας της καρδιάς σας.\nΤο CARDIOXIN είναι ισορροπημένος συνδυασμός δύο δραστικών συστατικών: σαλβουρίας και αρώνιας.\nΗ αρώνια είναι το φυτό με την υψηλότερη περιεκτικότητα σε πολυφαινόλες (βιταμίνη P), περιέχει και φλαβονόλες, κατεχίνες και ανθοκυανίνες. Σε σύγκριση με το γκρέιπφρουτ και τα σταφύλια, η αρώνια περιέχει 5 φορές περισσότερες πολυφαινόλες. Η αρώνια τονώνει το σώμα, επανακτά την ζωντάνια, βοηθά στην αντιμετώπιση νευρικών διαταραχών και κόπωσης, διεγείρει την ανάπλαση των μυών και των ιστών των οστών, το σχηματισμό του αίματος και τον μεταβολισμό. Η αρώνια καθαρίζει τα αγγειακά τοιχώματα από τις αθηροσκληρωτικές πλάκες, διατηρώντας υψηλή ελαστικότητα και φυσιολογική διαπερατότητα των τοιχωμάτων των αιμοφόρων αγγείων, μειώνει την αρτηριακή πίεση. Η αρώνια είναι ανεκτίμητη και ως προληπτικό μέσο και κατά την αποκατάσταση μετά από εγκεφαλικό επεισόδιο, καρδιακή προσβολή και άλλες παθήσεις του καρδιαγγειακού συστήματος.\nΤο εκχύλισμα της σαλβουρίας επίσης συνδέεται με μείωση της αρτηριακής πίεσης και την απομάκρυνση των θρόμβων αίματος από το καρδιαγγειακό σύστημα. Αυτές οι επιδράσεις σε συνδυασμό μπορεί να έχουν ιδιαίτερα ευεργετική σημασία για την υγεία της καρδιάς. Τα διασταλμένα αιμοφόρα αγγεία μειώνουν την επιφόρτιση της καρδιάς, ενώ η απομάκρυνση των θρόμβων αίματος μειώνει σημαντικά τις πιθανότητες καρδιακής προσβολής ή εγκεφαλικού επεισοδίου. Μελέτες έχουν δείξει ότι η σαλβουρία μπορεί να αυξήσει και να τονώσει την ροή αίματος προς τα άκρα του σώματος, συμπεριλαμβανομένων του δέρματος και των κυρίων οργάνων, και η παροχή σε όλο το σώμα οξυγόνου οδηγεί σε αύξηση της ενέργειας και της δύναμης. Αυτό αυξάνει τη ροή του αίματος, βοηθά τους ανθρώπους που πάσχουν από κακή κυκλοφορία και κουτσαίνουν, επιτρέποντάς τους να περπατούν σε μεγάλες αποστάσεις χωρίς πόνο. Η σαλβουρία συχνά λαμβάνεται από άτομα που πάσχουν από ουρική αρθρίτιδα, επειδή έχει καθαρά αντιφλεγμονώδεις ιδιότητες.\nΈχει αποδειχθεί ότι ορισμένα συστατικά που βρίσκονται στα φυτά, έχουν τη δύναμη να ενισχύουν τα τοιχώματα των αιμοφόρων αγγείων και των βαλβίδων, να διατηρήσουν τα επίπεδα της χοληστερόλης σε φυσιολογικά επίπεδα και επηρεάσουν την αρτηριακή πίεση.\nΤα βιοφλαβονοειδή βελτιώνουν την καρδιαγγειακή δραστηριότητα, ενισχύουν τα τοιχώματα των αιμοφόρων αγγείων, μειώνοντας τη διαπερατότητα τους, αυξάνουν την τόνωση και την ελαστικότητα τους και βελτιώνουν την περιφερική μικροκυκλοφορία τους.\nΤο πόρισμα μιας ομάδας επιστημόνων από το Γαλλικό Ινστιτούτο INSERM έδειξε ότι: «τα βιοφλαβονοειδή είναι τα καλύτερα δραστικά συστατικά για φλεβική ανεπάρκεια, επειδή λειτουργούν σχεδόν σε κάθε παράγοντα που ευθύνεται για την εμφάνιση της».\nΤο υγρό ελιξίριο CARDIOXIN αποτελεί συμπυκνωμένο σκεύασμα από τον συνδυασμό της σαλβουρίας και της αρώνιας, τα οποία είναι αναντικατάστατη πηγή πολύτιμων βιοενεργών ουσιών όπως οι γλυκοζίτες φλαβονοειδών, βιοφλαβονοειδή, προανθοκυανιδίνες, φυτοστερόλες, λακτόνες τερπενίων, ένζυμα με ισχυρή αντιριζική δράση, υπεροξειδική δισμουτάση, πολυσακχαρίτες, οργανικά οξέα, ασπαραγίνη, γλυκολικά οξέα, αλκυλοφαινόλες, κηροί, αιθέρια έλαια, μεταλλικά στοιχεία, ιώδιο, ανθοκυανίνες, κατεχίνες, υψηλή δραστικότητα Ρ-βιταμίνης (οι καρποί της αρώνιας έχουν την υψηλότερο δράση της P-βιταμίνης), βιταμίνη C, καροτίνη, βιταμίνη Β1 , Β2, Β6, Β9, PP, E, K κ.λπ..\nΤυποποιημένο υδάτινο εκχύλισμα αιθανόλης: Αρώνια (Aronia melanocarpa), σαλβουρία (Gingo Bilobae), αιθανόλη 62-68 ο. %.\nΑπό το στόμα - 60 σταγόνες διαλύονται σε 50 ml νερό ή χυμό, δύο φορές την ημέρα, μετά τα γεύματα.\nΦΌΡΜΑ ΠΑΡΑΓΓΕΛΊΑΣ CARDIOXIN


Συνεχίζεται το εκλογικό θρίλερ στην Αυστρία - Μπροστά ο ακροδεξιός υποψήφιος πρόεδρος | eReportaz\nΣυνεχίζεται το εκλογικό θρίλερ στην Αυστρία – Μπροστά ο ακροδεξιός υποψήφιος πρόεδρος\nΠρώτος στις καταμετρήσεις, χωρίς να ληφθούν υπόψη οι 700.000 επιστολικές ψήφοι που καταμετρώνται σήμερα, είναι ο ακροδεξιός υποψήφιος των αυστριακών προεδρικών εκλογών, Νόρμπερτ Χόφερ, ενώ ο αντίπαλός του Αλεξάντερ Βαν Ντερ Μπέλεν από το κόμμα των Πρασίνων λαμβάνει ποσοστό 48,1%, ανακοίνωσε το αυστριακό υπουργείο Εσωτερικών.\nΜετά την χθεσινή ισοπαλία των δυο υποψηφίων και το ολονύκτιο εκλογικό θρίλερ που εκτυλίχθηκε, πλέον γίνεται καταμέτρηση των επιστολικών ψήφων ώστε να βγει ο νικητής, με τα τελικά αποτέλεσμα να αναμένονται μεταξύ 6 μμ και 8 μμ.\nΣύμφωνα με την αυστριακή τηλεόραση, η προσέλευση των ψηφοφόρων στις κάλπες έφθασε σε 71,8%. Σε περίπτωση εκλογής του, ο Νόρμπερτ Χόφερ θα είναι ο πρώτος ακροδεξιός στον ύπατο αξίωμα μιας χώρας-μέλους της ΕΕ.\nΝα σημειωθεί ότι ο ομοσπονδιακός πρόεδρος στην Αυστρία είναι σε θέση να απαλλάξει των καθηκόντων της την κυβέρνηση. Και ο Νόρμπερτ Χόφερ έχει ήδη ανακοινώσει ότι θα το πράξει αν κρίνει ανεπαρκές του έργο του κυβερνητικού συνασπισμού σοσιαλδημοκρατών και συντηρητικών.\nΔεν υπάρχει αμφιβολία ότι το λαϊκιστικό FPÖ εκμεταλλεύθηκε την προσφυγική κρίση και θεωρείται σήμερα η ανερχόμενη πολιτική δύναμη στην Αυστρία.\nΑπό την άλλη πλευρά, είναι γεγονός ότι οι αντίπαλοι των ακροδεξιών συσπειρώθηκαν γύρω από το πρόσωπο του υποψηφίου των Πρασίνων και κατάφεραν να εξανεμίσουν το ξεκάθαρο προβάδισμα του Χόφερ, που έφτασε στον πρώτο γύρο των προεδρικών εκλογών, πριν από ένα μήνα, το 14%.\nΑνεξάρτητα πάντως από το ποιος υποψήφιος θα επικρατήσει, το αποτέλεσμα χαρακτηρίζεται ήδη τομή στην μεταπολεμική ιστορία της Αυστρίας, αφού και για πρώτη φορά ο ομοσπονδιακός πρόεδρος δεν προέρχεται ούτε από τον σοσιαλδημοκρατικό, ούτε από τον συντηρητικό χώρο.\nΠηγή: DW – Newsbomb.gr


Βασιλική Καραμέρης: O πόλεμος και η Ελλάδα – ΑW NEWS\nApril 10, 2016 admin ΕΛΛΑΔΑ 0\nΠριν 6 χρόνια βρισκόμουν στην κεντρική Ευρώπη με τα παιδιά μου. Η Ευρώπη τότε έμοιαζε να είναι ένας ήρεμος και ειρηνικός τόπος. Η οικονομική κρίση είχε ξεκινήσει στην Ελλάδα και πίστευα εκείνο τον καιρό ότι θα ήταν καλύτερα για το μέλλον των παιδιών μου να μείνουμε στην κεντρική Ευρώπη. Ήταν Αύγουστος τότε, η Ελλάδα ψηνόταν στον ήλιο και τα μπάνια και εμείς εκεί τουρτουρίζαμε μες στα σύννεφα και την βροχή… Το μικρότερο παιδί μου, μου λέει κάποια στιγμή: «Μάνα, δεν μου αρέσει εδώ, δεν θέλω να μείνω εδώ. Να γυρίσουμε πίσω στην πατρίδα μας και ας γίνω και βοσκός». Ούτε εγώ την άντεχα την ξενιτιά. Ο μετανάστης κουβαλάει πάντα τον πόνο του και τα βάσανά του.\nΓυρίσαμε πίσω στο σπίτι μας τελικά, αλλά κρατήσαμε τις επαφές μας με φίλους εκεί. Μεταξύ αυτών ήταν και ένα ευγενικό και ντελικάτο κοριτσάκι από την Συρία που σπούδαζε με υποτροφία στην Ευρώπη. Το 2011 ξεσπάει ο πόλεμος στη Συρία και όλη η οικογένειά μου αρχίσαμε να ζούμε τη φρίκη του μέσα από τα μάτια της: «σήμερα σκοτώσανε την οικογένεια του γνωστού της γιατί αντιστάθηκε στο κράτος», αύριο ψάχνει τον αδερφό της ο οποίος δεν απαντά σε μηνύματα και μέιλ και δεν τον έχει δει κανείς γνωστός τους… Τελικά μετά από μήνες μάθαμε ότι ο αδερφός της αφού περπάτησε για μέρες, έφτασε στην Τουρκία. Πλήρωσε δουλεμπόρους, πέρασε από το Αιγαίο χωρίς να πνιγεί και έφτασε κοντά της, στη Γερμανία. Όπου το γερμανικό κράτος του έδωσε άσυλο και όλα τα προνόμια. Μετά από ένα χρόνο δεν υπάρχει πια το σπίτι της μιας και κατέρρευσε από τους βομβαρδισμούς .. κτλ κτλ.\nΤην Πρωτοχρονιά του ’16 μας επισκέφτηκαν κάτι φίλοι μας αγρότες από την Κατερίνη. Τότε ήταν ανοιχτοί οι δρόμοι. «Έχει γονατίσει η Μάνα Γη» μου λένε, «φόβος, άγχος, πόνος». Η απελπισία είχε γονατίσει τους ανθρώπους, «που πάμε;» ήταν η ερώτηση της Μάνας της οικογένειας. «Δεν μπορούμε ούτε τα παιδιά μας να θρέψουμε», αγανακτούσε δίκαια ο πατέρας. «Κουράγιο» λέω «θα τα καταφέρουμε. Δεν βλέπετε τι γίνεται στην θάλασσα; Τουλάχιστον η στεριά να κρατήσει γερά». «Ναι» μου απαντάει η Μάνα, «στεναχωριέμαι και γ’ αυτούς που πνίγονται, αλλά τι να κάνω; Σε σεβασμό για τον πνιγμό τους δεν μαγειρεύω ψάρια γιατί σίγουρα θα τρώνε από τα αποσυντεθειμένα πτώματα τους. Τι άλλο να κάνω; Τρώμε χόρτα όσο έχουμε.. μετά θα δούμε!», ήταν η απογοητευμένη δήλωσή της.\nΟ πόνος του Χάρου είναι ίδιος στις καρδιές των ανθρώπων που χάνουν τα παιδιά τους. Το ίδιο πονάνε και οι πλούσιοι και διάσημοι αλλά και οι πτωχοί και άσημοι. Τις ημέρες που πέρασα εκεί, στέρεψαν τα μάτια μου και έγινε πέτρα η καρδιά μου, καθώς αντίκρισα όλο αυτό τον εξευτελισμό της ανθρώπινης υπόστασης. Ακόμη και οι ντόπιοι πονάνε που θέλουν να δώσουν για στους πρόσφυγες αλλά δεν έχουν και οι ίδιοι να φάνε. Και μετά αναρωτιέμαι: Τι θα γίνει; Το καλοκαίρι; Έρχεται, αλλά και πάλι οι τουρίστες έρχονται με τόσο εξευτελιστικά πακέτα, που στους ξενοδόχους δεν τους μένει φράγκο στην τσέπη. Μια φίλη μου από την Κρήτη με το δικό της ξενοδοχείο με ενημέρωσε ότι οι τουρίστες το καλοκαίρι που πέρασε έρχονταν με πακέτα 9€- 12€το άτομο συμπεριλαμβανομένου ύπνου/πρωινού/μεσημεριανού Το ίδιο και στον Δήμο Δελφών… Ξεπέσαμε τελείως.\nΕκείνη τη νύχτα περπάτησα πολύ. Περπάτησα και έφτασα στους Στύλους του Ολυμπίου Διός. Σταμάτησα, κάθισα να πάρω μια ανάσα και σκέφτηκα τους αρχαίους Έλληνες, τον πολιτισμό τους τα μνημεία που μας αφήσανε με το δωδεκάθεο και τα μεγαλεία του Έλληνα τότε. Περπάτησα και έφτασα στους Βασιλικούς κήπους, άλλη στάση για ξεκούραση στο παγκάκι. Εμείς γίναμε κράτος πάλι το 1831… Τότε με τον Καποδίστρια και μετά φέραμε τους βασιλιάδες και ζήσαμε τα μεγαλεία του Έλληνα. Περπάτησα και έφτασα στον Άγνωστο στρατιώτη. Στέκομαι όρθια μπροστά του, βλέπω το όπλο του και θυμήθηκα το τανκς που έριχνε την πόρτα του πολυτεχνείου! Που τρέχει ο νους. Χούντα, άλλα «μεγαλεία» του Έλληνα. Σηκώνω το κεφάλι μου πιο ψηλά και αγναντεύω την Βουλή των Ελλήνων με τους 300. Τι μεγαλεία μας περιμένουν άραγε τώρα, συλλογίζομαι.\nΜα μην ξεχνάμε ότι ο Πόλεμος είναι ένα χωράφι που ποτίζεται με αίμα, και εμείς σαν λαός έχουμε ποτίσει με πολύ αίμα πολλούς πολέμους. Δεν δέχομαι να πιστέψω πως η λύση θα είναι να χυθεί πάλι το αίμα των παιδιών μας στον βωμό του ψεύδους. Ακούω ανθρώπους γύρω μου να λένε ότι μαζεύουν τρόφιμα και όπλα για τον πόλεμο λέει… Και ερωτώ, ποιον θα σκοτώσετε πρώτα πρώτα με αυτά τα όπλα; Πρέπει να συνειδητοποιήσουμε τα λάθη μας, να σταματήσουμε να ταΐζουμε με θυμό και μίσος τα μυαλά μας και να αναλάβει καθένας την ευθύνη του.\nΕλπίζω όλοι οι άνθρωποι να συλλογιστούν τι θέλουν να έχουν στις ζωές τους μετά από πέντε χρόνια. Ο θυμός, ο φανατισμός και το πείσμα οδηγούν πάντοτε στην καταστροφή, με μαθηματική ακρίβεια. Όπως επίσης η πείρα με έχει διδάξει πως όταν με ηρεμία συγχωρούμε τα λάθη μας και αγαπάμε τον εαυτό μας τότε προχωράμε με ειρήνη στην δημιουργία. Με σεβασμό για όλα όσα έχουμε και πάνω απ’ όλα με σεβασμό στις ζωές μας και στις ζωές των παιδιών μας.\n«Ψήνουν» μεγάλη επιστροφή οι Αγγελόπουλοι


Τι είναι η Φυσικοθεραπεία; - Φυσικοθεραπευτικό Κέντρο Physio Center\nΗ Φυσιοθεραπεία ή Φυσικοθεραπεία είναι το σύνολο των μεθόδων που χρησιμοποιούνται απο τον πτυχιούχο φυσικοθεραπευτή, ο οποίος αποτελεί τον εξειδικευμένο επαγγελματία, με στόχο την θεραπεία και τον περιορισμό συμπτωμάτων ασθενειών και παθολογικών καταστάσεων που είναι συνδεδεμένες με προβλήματα κινητικά.\nΗ σύγχρονη φυσικοθεραπεία συμβάλλει στη βελτίωση της απαιτητικής και πιεστικής καθημερινότητας με ποικίλους τρόπους και για το λόγω αυτόν καθίσταται απαραίτητη, τόσο ως πρόληψη όσο και ως θεραπεία, σε οποιαδήποτε μυοσκελετική δυσλειτουργία.\nΟ φυσικοθεραπευτής ως γνώστης της κίνησης και της λειτουργίας του μυοσκελετικού συστήματος, μπορεί να συμβάλει στη μείωση του πόνου και στη θεραπεία της πάθησης. Οι σύγχρονες θεραπευτικές μέθοδοι στηρίζονται τόσο σε συμβουλευτικές όσο και σε παρεμβατικές πράξεις. Βασικό κομμάτι της πράξης είναι η παρατήρηση στάσης-κίνησης και η αξιολόγηση του κάθε ατόμου που προέρχεται για φυσικοθεραπευτική αποκατάσταση.\nΜέσω της σωστής διάγνωσης της κίνησης και της δυσλειτουργίας του κάθε ατόμου θα μπορέσει ο φυσικοθεραπευτής να κατευθύνει τον ασθενή στη μείωση πόνου και συμπτωμάτων που προέρχονται από κάποια πάθηση. Η συμβολή κυμαίνεται σε πολλά επίπεδα και δεν συνίσταται απλώς στην ανακούφιση των συμπτωμάτων.\nΗ εργονομική παρέμβαση, η παρατήρηση για διόρθωση της στάσης και της κίνησης των ατόμων καθώς και όλες οι παρεμβατικές τεχνικές που χρησιμοποιούνται στη καθημερινή φυσικοθεραπευτική πράξη είναι απαραίτητες για την οριστική λύση του προβλήματος και παράβλεψη αυτών θα έχει ως αποτέλεσμα τη συχνή επίσκεψη για το ίδιο πρόβλημα .\nΣτοχοι της φυσικοθεραπευτικης παρεμβασης:\n• Τη λύση του μυοσκελετικού πόνου με φυσικές μεθόδους.\n• Την εργονομική καθοδήγηση του ασθενούς στη βελτίωση της καθημερινότητας.\n• Τη λύση των μυικών σπασμών που δημιουργούν έντονους πόνους οι οποίοι είναι αντιληπτοί από τον ασθενή ως πιάσιμο.\n• Την προαγωγή σωστών προτύπων κίνησης και στάσης σε οποιαδήποτε δραστηριότητα του ασθενούς.\n• Την ενθάρρυνση και καθοδήγηση στην καθημερινή άσκηση για την βελτίωση και σταθερότητα του μυοσκελετικού συστήματος, ώστε να δέχεται και να αντιμετωπίζει τις μικρό-κακώσεις που δημιουργούνται ,πριν αυτές μεταβληθούν σε οξεία και δύσκολα αναστρέψιμα προβλήματα.


Ισπανία: Lockdown για ένα εκατ. κατοίκους στην Μαδρίτη\nΑρχική ΕΠΙΚΑΙΡΟΤΗΤΑ ΤΑ ΝΕΑ ΜΑΣ Ισπανία: Lockdown για ένα εκατ. κατοίκους στην Μαδρίτη-Διαδηλώσεις κατά των μέτρων\nΙσπανία: Lockdown για ένα εκατ. κατοίκους στην Μαδρίτη-Διαδηλώσεις κατά των μέτρων\nΠάνω από ένα εκατ. άνθρωποι μπαίνουν σε lockdown σε περιοχές της Μαδρίτης, εξαιτίας της αναζωπύρωσης της πανδημίας και των πολλών νέων κρουσμάτων coronavirus.\nΤα έκτακτα μέτρα προκάλεσαν ογκώδη διαδήλωση στο κέντρο της πόλης εναντίον της επιβολής μερικής καραντίνας σε ορισμένες λαϊκές συνοικίες της Ισπανικής πρωτεύουσας.\nΑπό σήμερα Δευτέρα, επιπλέον 167.000 κάτοικοι δεν θα μπορούν να φύγουν εκτός της συνοικίας τους παρά μόνο για συγκεκριμένους λόγους: να πάνε στην εργασία τους, σε γιατρό, να πάνε τα παιδιά τους στο σχολείο. Με την επέκταση αυτή των μέτρων, ο αριθμός των ανθρώπων που επηρεάζεται από τους περιορισμούς στη μητροπολιτική περιοχή της Μαδρίτης είναι λίγο πάνω από 1 εκατομμύριο άνθρωποι εκ των συνολικά 6,6 εκατομμυρίων.


Απάντηση-«καρφί» Ντόρας σε Σαμαρά! «Όποτε η παράταξή μας διευρύνθηκε, έγινε κυβέρνηση» - TheCaller\nΩς έμμεση απάντηση στη συνέντευξη του Αντώνη Σαμαρά που προκάλεσε αναταράξεις στην κυβερνητική ηγεσία μπορούν να εκφραστούν όσα-μεταξύ άλλων-είπε η βουλευτής της ΝΔ Ντόρα Μπακογιάννη στον ΣΚΑΪ την Τρίτη 28/09.\nΜάλιστα, αναφορικά με τη διεύρυνση της Νέας Δημοκρατίας η Ντόρα Μπακογιάννη δήλωσε στον ΣΚΑΪ πως η παράταξη «Δεν μπατάρει ούτε δεξιά, ούτε αριστερά. Είμαστε μία χαρά» και συνέχισε: «Ας μην ανησυχούν οι φίλοι μας στην αντιπολίτευση, η Νέα Δημοκρατία εκφράζει τον εαυτό της».\nΓια το αν υπάρχουν εσωτερικά θέματα στη Νέα Δημοκρατία και για το αν μπορεί κάποιος τη δεδομένη στιγμή να αμφισβητήσει τον πρωθυπουργό Κυριάκο Μητσοτάκη, η κα Μπακογιάννη απάντησε: «Δε νομίζω».


Vet Health Aid - ΚΛΙΝΙΚΑ ΣΥΜΠΤΩΜΑΤΑ ΤΩΝ ΠΑΡΑΣΙΤΩΣΕΩΝ ΣΤΑ ΖΩΑ ΚΑΙ ΣΤΟΝ ΑΝΘΡΩΠΟ\nΒρίσκεστε εδώ: Home Ιατρικά Θέματα ΚΛΙΝΙΚΑ ΣΥΜΠΤΩΜΑΤΑ ΤΩΝ ΠΑΡΑΣΙΤΩΣΕΩΝ ΣΤΑ ΖΩΑ ΚΑΙ ΣΤΟΝ ΑΝΘΡΩΠΟ\nΚΛΙΝΙΚΑ ΣΥΜΠΤΩΜΑΤΑ ΤΩΝ ΠΑΡΑΣΙΤΩΣΕΩΝ ΣΤΑ ΖΩΑ ΚΑΙ ΣΤΟΝ ΑΝΘΡΩΠΟ\nΚλινικά συμπτώματα σε μόλυνση από ασκαρίδες.\nΈνα από τα πιο συνήθη αίτια των διαρροιών σε νεαρά ζώα είναι η μόλυνση από ασκαρίδες. Ορισμένες φορές τα ίδια τα παράσιτα αποβάλλονται με εμετούς, καθώς μπορεί να είναι αρκετά μεγάλα σε μέγεθος, με τα θηλυκά να φθάνουν σε μήκος έως και 18 cm. Τα παράσιτα καταναλώνουν τα θρεπτικά συστατικά του ξενιστή οδηγώντας σε ατροφίες και στην κλασσική εμφάνιση «διογκωμένης κοιλιάς» («pot-bellied»). Πολύ βαριές μολύνσεις μπορεί να προκαλέσουν πνευμονία, ή καταστροφή του εντέρου.\nΗ μόλυνση από ασκαρίδες (Toxocaracanis ή Toxocaracati) στον άνθρωπο προκαλεί το «Σύνδρομο των σπλαγχνικά Μεταναστευουσών Προνύμφων». Προσβάλονται κυρίως τα παιδιά. Η μόλυνση γίνεται από ακούσια κατανάλωση αυγών του παρασίτου που βρίσκονται στο έδαφος (τυπικά βάζοντας τα λερωμένα χέρια στο στόμα τους). Σε αυτή την περίπτωση το παράσιτο δε βρίσκεται στον κανονικό του ξενιστή, αλλά πάραυτα προσπαθεί να ολοκληρώσει το βιολογικό του κύκλο.Τα παράσιτα διασπείρονται μέσα στο ανθρώπινο σώμα δημιουργώντας μία έντονη φλεγμονώδη αντίδραση.\nΈνα μόνο θηλυκό παράσιτο μπορεί να διασπείρει 100.000 αυγά την ημέρα, τα οποία περνούν στο περιβάλλον του σκύλου με τα κόπρανα.\nΟι προγλωττίδες συναντώνται στην περιπτωκτική χώρα με ταυτόχρονη ύπαρξη κνησμού. Σε ορισμένα είδη, βαριές μολύνσεις μπορεί να προκαλέσουν σοβαρή διάρροια και κοιλιακό άλγος. Γενικά, οι περισσότερες μολύνσεις σκύλων από τα είδη Taenia είναι ασυμπτωματικές.\nΤα αυγά του εχινόκοκκου μετά την αποβολή τους από τον οργανισμό του σκύλου μπορούν να επιβιώσουν έως και 2 χρόνια στο έδαφος. Αυτά προσλαμβάνονται μέσω της πεπτικής οδού από τους ενδιάμεσους ξενιστές (πρόβατα, άλογα, κ.λ.π.) και μεταναστεύουν στο ήπαρ ή τους πνεύμονες όπου αναπτύσσονται αργά σε κύστεις μέσα σε ένα διάστημα 6 έως 12 μηνών. Ορισμένες κύστεις αναπτύσονται στην κοιλιακή χώρα και φτάνουν σε μεγάλο μέγεθος. Συνήθως, αυτές οι κύστεις δεν προκαλούν κλινικά συμπτώματα, αλλά σε περίπτωση που γίνει ρήξη τους μπορεί να προκληθεί σοβαρό αναφυλακτικό σοκ. Όταν ο άνθρωπος καταπιεί μολυσματικά αυγά, μπορεί να αναπτυχθεί το ίδιο σύνδρομο.\nΚλινικά συμπτώματα σε μόλυνση από Dipylidium .\nΟι ελαφριές μολύνσεις δεν προκαλούν σοβαρά κλινικά συμπτώματα, και σε αυτήν την περίπτωση οι προγλωττίδες εμφανλιζονται γύρω από την πρωκτική χώρα ή την ουρά. Ο περιπρωκτικός κνησμός, που οδηγεί σε λείξη της προσβεβλημένης περιοχής ή σύρσιμο του πρωκτού, παρατηρείται συχνά. Ακόμη και οι βαριές μολύνσεις δεν προκαλούν σοβαρά κλινικά συμπτώματα.\nΚ λινικά συμπτώματα σε μόλυνση από Αγκυλόστομα.\nΤα αγκυλοστόματα (Ancylostoma και Uncinaria) μπορεί να προκαλέσουν σοβαρές ασθένειες συμπεριλαμβανομένων και καταστάσεων όπως η αναιμία, η αναστολή της ανάπτυξης και οι σοβαρές διάρροιες. Τα αγκυλοστόματα διαθέτουν δομές που μοιάζουν με δόντια ή κοφτερά άκρα με τα οποία προσκολλώνται στο κυτταρικό τοίχωμα του εντέρου και τρέφονται με το αίμα του ζώου.\nΣτον άνθρωπο μπορεί να προκαλέσουν μία δερματική πάθηση που ονομάζεται «Σύνδρομο των δερματικά μεταναστευουσών προνυμφών» και εωσινοφιλική εντερίτιδα.\nΚλινικά συμπτώματα σε μόλυνση από Trichuris.\nΤα συμπτώματα της μόλυνσης ποικίλουν ανάλογα με τον αριθμό των παρασίτων που υπάρχουν στο έντερο. Μικροί αριθμοί παρασίτων δεν προκαλούν συμπτώματα, ενώ μεγαλύτεροι αριθμοί μπορεί να προκαλέσουν φλεγμονή του εντερικού τοιχώματος, αιμορραγία, αναιμία, χρόνια διάρροια και απώλεια βάρους.\nΑυτό που πρέπει να γνωρίζουν οι ιδιοκτήτες είναι πως η αποπαρασίτωση του σκύλου και της γάτας πρέπει να γίνεται καθ’ όλη τη διάρκεια της ζωής τους και η χορήγηση της αποπαρασιτικής αγωγής θα πρέπει να γίνεται σε τακτά χρονικά διαστήματα. Η συχνότητα της μπορεί να ποικίλλει ανάλογα με την ηλικία, τον τρόπο ζωής και το περιβάλλον διαβίωσης του ζώου.\nΠηγή : Virbac


Από το «επαναστατικό παραμύθι» στην real politick * Του Φώτη Σιούμπουρα | Grevenamedia.gr - 24 ώρες Τοπικές ειδήσεις Δυτ Μακεδονίας\nΑπό το «επαναστατικό παραμύθι» στην real politick * Του Φώτη Σιούμπουρα\n2 Αυγ, 2015 Γρεβενά, Πολιτικά 0\nΑπρίλιος του 2012 σε διακαναλική συνέντευξη ο Αλέξης Τσίπρας απαντώντας σε ερώτηση δημοσιογράφου για…\nτο ενδεχόμενο να συναντήσει, ως πρωθυπουργός, την άρνηση των δανειστών για μια «καλή» συμφωνία και την υποχρέωσή του να εφαρμόσει ένα πρόγραμμα με μέτρα 11-12 δις ευρώ είπε: « Δεν πρόκειται εμείς να υπογράψουμε συμφωνία με μέτρα 12 δισ ευρώ. Δεν ξέρουμε να εφαρμόζουμε μέτρα».\nΑρχές Φεβρουαρίου του 2015 και ο Αλ. Τσίπρας δίνει συνέντευξη στο γερμανικό περιοδικό Stern. Λέει : «Αντί για χρήματα χρειαζόμαστε χρόνο, για να υλοποιήσουμε το σχέδιο μας για τις μεταρρυθμίσεις. Σας υπόσχομαι: η Ελλάδα σε έξι μήνες θα είναι μια άλλη χώρα».\nΠέμπτη, 30 Ιουλίου 2015 σε ομιλία του στην Κ.Ε του ΣΥΡΙΖΑ ο κ. Τσίπρας αποδομεί όλο το ιδεολογικο-πολιτικό οικοδόμημα, το οποίο είχε χτίσει τα τρία τελευταία χρόνια. Οι σύντροφοί του τον άκουσαν να λέει ότι εκείνο το δραματικό ξημέρωμα της 13ης Ιουλίου στις Βρυξέλλες κατάλαβε πως το δίλημμα ήταν «Μνημόνιο ή καταστροφή της χώρας». Ό,τι έχτιζαν, δηλαδή, ο ίδιος και οι σύντροφοί του επί τρία χρόνια κατέρρευσε μέσα σε λίγες ώρες. Οδυνηρή, για όσους άλλα είχαν πιστέψει και άλλα τώρα άκουγαν, η παραδοχή του κ. Τσίπρα, αλλά θαρραλέα η στροφή του στον ρεαλισμό. «Οι εναλλακτικές, είπε, ήταν η άτακτη χρεοκοπία ή ο δύσκολος συμβιβασμός. Η συμφωνία ήταν ένα σοκ. Μερικοί άμυαλοι τη θεωρούν ήττα, θα θεωρούσαν νίκη την καταστροφή. Η αυτοκτονία δεν είναι λύση. Δεν υπάρχει λύση εκτός ευρωζώνης. Στις χώρες που βρίσκονται εκτός ευρώ υπάρχει επίσης σκληρή λιτότητα. Είμαστε υποχρεωμένοι να κινηθούμε μέσα στο υπάρχον διεθνές πλαίσιο». Δηλαδή τι διαφορετικό έλεγαν οι πολιτικοί από τα άλλα, τα αστικά, πολιτικά κόμματα; Ο Σαμαράς, ο Βενιζέλος; ( Άντε και ο Γιωργάκης, αλλά αυτός είναι …αλλού παπά Ευαγγέλιο). Χρειάστηκαν τρία χρόνια για να αντιληφθεί ο κ. Τσίπρας ότι οι εναλλακτικές, που υποσχόταν, δεν ήταν παρά μια εξαπάτηση του εκλογικού σώματος και ότι η «άλλη χώρα» που οραματιζόταν βρισκόταν στην φαντασίωσή τους.\nΠριν από μέρες έκλεισαν έξι μήνες διακυβέρνησης ΣΥΡΙΖΑ-ΑΝΕΛ. Πράγματι οι κυβερνώντες σήμερα τήρησαν την υπόσχεσή τους. Έξι μήνες μετά και η Ελλάδα είναι μια άλλη χώρα . Δεν είναι η ίδια που άφησαν οι προηγούμενοι, οι οποίοι υπέγραφαν («στα τέσσερα» κατά Καμένο) μνημόνια και έπαιρναν μέτρα. Είναι η Ελλάδα σήμερα της «αξιοπρέπειας», αλλά και των πιο σκληρών μέτρων που έχουν επιβληθεί ποτέ. Είναι η Ελλάδα των capital controls με τις ουρές στα ΑΤΜ από εξαθλιωμένους συνταξιούχους. Είναι η Ελλάδα , που έμαθε για τα καλά τι θα πει Grexit και είναι έτοιμη για το 3ο και φαρμακερό Μνημόνιο. Η χώρα διανύει μια από τις χειρότερες μεταπολιτευτικά περιόδους της και οι πολίτες βιώνουν μια πρωτοφανή πίεση στα εισοδήματά τους που έρχεται να προστεθεί σ’ εκείνη που υπέστησαν από τα πέντε χρόνια μνημονίων. Η οικονομία έχει καταρρεύσει, οι ζημιές από το κλείσιμο των τραπεζών υπολογίζονται σε πολλά δισ., η ανεργία έχει αρχίσει πάλι ν’ ανεβαίνει, μικρές και μεσαίες επιχειρήσεις κλείνουν μαζικά, οι προοπτικές όχι ανάκαμψης, αλλά σταθεροποίησης της οικονομίας δεν φαίνονται πουθενά.\nΣήμερα η χώρα μπήκε σε μια δίνη που δεν έχει χρονική διάρκεια. Ο έστω και ελάχιστος παραγωγικός ιστός της έχει αποσαρθρωθεί, η στάση πληρωμών του δημοσίου έχει γίνει κανόνας και το τραπεζικό σύστημα είναι υπό κατάρρευση. Τους τελευταίους έξι μήνες έχουν γίνει μαζεμένοι οι πιο επιπόλαιοι και εγκληματικοί χειρισμοί πολιτικής . Το φαινόμενο βέβαια δεν είναι σημερινό. Όμως, οι προηγούμενοι έκαναν κάπου-κάπου και μια αυτοκριτική. Ακόμη και ο μετρ του λαϊκισμού και της υποσχεσιολογίας Ανδρέας Παπανδρέου είχε αισθανθεί την ανάγκη να πει κάποτε το περίφημο “mea culpa”, ενώ πρόσφατα ο Σαμαράς είχε πει «ουδείς αναμάρτητος» και ο Βενιζέλος είχε ζητήσει «συγγνώμη» για επαχθή μέτρα που επέβαλε.\nΣήμερα αυτή η κυβέρνηση ΣΥΡΙΖΑ-ΑΝΕΛ δεν αισθάνεται την ανάγκη να πει έστω ένα «συγγνώμη» , όχι για το πρόγραμμα της Θεσσαλονίκης που αφήνει στο ράφι, αλλά τουλάχιστον για τις επιλογές προσώπων, που αποδεδειγμένα άσκησαν καταστροφική πολιτική. Προχθές ακόμη ο πρωθυπουργός δήλωνε υπερήφανος για το έργο του στους έξι αυτούς μήνες και συγκάλυπτε πρόσωπα και επιλογές τους. Οι συγκαλύψεις όμως, όπως τα εντελώς πρόσφατα κρούσματα επίσημων σαλταδόρικων τεχνασμάτων, άλλοτε με πεπειραμένους χάκερς και άλλοτε με υποψήφιους εισβολείς στο θησαυροφυλάκιο του Νομισματοκοπείου, που οδηγούσαν στην κερκόπορτα της δραχμής, τείνουν να μετατρέψουν σε τσίρκο τον κυβερνητικό μηχανισμό. Κανείς δεν θα ήθελε κάτι τέτοιο, αλλά πληρώσαμε πάρα πολύ ακριβά τους πειραματισμούς στενών συνεργατών και συμμάχων. Όσα περισσότερα μαθαίνουμε τώρα για τα Plan B και C τόσο πιο πολύ συνειδητοποιούμε ότι οι τύχες της Ελλάδας βρίσκονταν επί πέντε μήνες στα χέρια πραγματικά επικίνδυνων ανθρώπων, οι οποίοι ήθελαν να ζήσουν είτε ένα επαναστατικό παραμύθι είτε τον μύθο της απόλυτης διαπραγμάτευσης. Βρισκόμαστε σήμερα σε ένα εξαιρετικά κρίσιμο σημείο. Ο πρωθυπουργός επέλεξε τον δρόμο της ευθύνης, αλλά είναι όμηρος των κομματικών του ισορροπιών και των ιδιόμορφων προσωπικοτήτων στις οποίες βασίσθηκε. Δείχνει αυτή τη στιγμή διατεθειμένος να ολοκληρώσει τις διαπραγματεύσεις με τους εταίρους και να κάνει μια νέα αρχή. Ωστόσο είναι αποδυναμωμένος πολιτικά, το ακροατήριό του νοιώθει προδομένο, ο ίδιος υφίσταται τη φθορά που υπέστησαν όλοι οι πρωθυπουργοί της πενταετούς κρίσης και αντιμετωπίζει τον κίνδυνο να απολέσει τη δεδηλωμένη.\nΕίναι θετικό όμως ότι πήρε τις αποφάσεις του και οδεύει προς το ξεκαθάρισμα και στο εσωτερικό του κόμματός του. Γι αυτό και δεν είναι η ώρα της απόδοσης των ευθυνών. Αυτή τη στιγμή προέχει η διάσωση της χώρας και η αποτροπή επικράτησης επικίνδυνων και επιζήμιων για το λαό συνθηκών. Ο κ.Τσίπρας και η κυβέρνησή του χρήζουν στήριξης τούτη την ώρα. Τα κόμματα και οι φιλοευρωπαϊκές δυνάμεις χάριν του εθνικού συμφέροντος του προσφέρουν χείρα βοηθείας. Όλα τα άλλα( ίσως και εκλογές) θα έλθουν στην ώρα τους. Και ίσως τότε προκύψει πράγματι «μια άλλη χώρα».\nΠροηγούμενο Ιωάννινα: Θεμέλια για το ιστορικό γεφύρι της Πλάκας\nΕπόμενο Capital control και… στις βάσεις! Οι τελευταίες εκτιμήσεις για τις σχολές (πίνακες)


Οστεοαρθρίτιδα γόνατος: Η ολική αρθροπλαστική δεν είναι μονόδρομοςIatronea.gr\nIatronea.gr | Οστεοαρθρίτιδα γόνατος: Η ολική αρθροπλαστική δεν είναι μονόδρομος\nΟστεοαρθρίτιδα γόνατος: Η ολική αρθροπλαστική δεν είναι μονόδρομος\nΜια εναλλακτική λύση στην πλήρη αντικατάσταση του γόνατος προσφέρει η μερική αρθροπλαστική της άρθρωσης, κυρίως σε δραστήριους ασθενείς με οστεοαρθρίτιδα που περιορίζεται σε ένα μόνο διαμέρισμά της. Ενώ στο παρελθόν, η μερική αντικατάσταση προοριζόταν μόνο για ηλικιωμένους και με περιορισμένες δραστηριότητες πάσχοντες, τώρα προσφέρει τεράστια οφέλη και σε όσους εξακολουθούν να έχουν έντονη κινητικότητα και διάθεση για δράση.\nΗ μονοδιαμερισματική αρθροπλαστική γόνατος, όπως ονομάζεται η επέμβαση, προτιμάται από μεγάλο ποσοστό ανθρώπων, καθώς η ανάκαμψή τους ενέχει πολύ λιγότερο πόνο, είναι ταχύτερη, όπως άλλωστε και η επάνοδός τους στις καθημερινές τους υποχρεώσεις.\n«Στα αρχικά στάδια της οστεοαρθρίτιδας, σε πολλές περιπτώσεις, μόνο το ένα τμήμα του γόνατος είναι κατεστραμμένο, με συχνότερο αυτό που βρίσκεται στην εσωτερική πλευρά της άρθρωσης. Βέβαια, δεν αποκλείεται η πάθηση να επηρεάσει μόνο την εξωτερική πλευρά της. Σύμφωνα με πρόσφατες έρευνες, περίπου το 50% των ασθενών που υποβάλλονται σε αρθροπλαστική γόνατος είναι υποψήφιοι για μερική αντικατάστασή του, με την οποία υπάρχουν πιθανότητες περιορισμού της οστεοαρθρίτιδας προτού αυτή προχωρήσει και είναι αναπόφευκτη η ολική αντικατάσταση της άρθρωσης», σημειώνει ο ορθοπεδικός-χειρουργός Δρ. Βασίλης Βερναρδάκης, Διευθυντής Γ’ Ορθοπεδικής Κλινικής του ΙΑΣΩ GENERAL.\nΕιδικότερα, η μονοδιαμερισματική αρθροπλαστική γόνατος είναι μια ελάχιστα επεμβατική τεχνική που μειώνει τη νοσηρότητα, τις επιπλοκές και τη διάρκεια της παραμονής στο νοσοκομείο, γεγονός που την καθιστά ιδανική για όσους πάσχουν από οστεοαρθρίτιδα σε ένα τμήμα του γονάτου τους.\n«Η αρθροπλαστική Oxford Uni knee έχει εξελιχθεί τα τελευταία 40 χρόνια και γι’ αυτό παρατηρείται αυξημένο ενδιαφέρον γι’ αυτήν, ιδίως μετά την εισαγωγή χειρουργικών τεχνικών που ελαχιστοποιούν το εγχειρητικό τραύμα. Οι εξελίξεις στα χειρουργικά εργαλεία και στον σχεδιασμό των εμφυτευμάτων, η ορθή επιλογή των ασθενών και ο ακριβέστερος προεγχειρητικός προγραμματισμός έχουν οδηγήσει σε βελτιώσεις της μετεγχειρητικής κλινικής έκβασης. Σήμερα, θεωρείται από τις πλέον κατάλληλες επεμβάσεις χειρουργικής διαχείρισης της συμπτωματικής οστεοαρθρίτιδας του έσω τμήματος της κνημομηριαίας άρθρωσης. Είναι η μόνη αντικατάσταση του γόνατος που ανταγωνίζεται την έκβαση των ολικών αντικαταστάσεων γόνατος, με τα εξαιρετικά μακροπρόθεσμα κλινικά αποτελέσματά της να υποστηρίζονται από πολυκεντρικές κλινικές μελέτες.»\nΌμως, δεν μπορούν όλοι οι ασθενείς με οστεοαρθρίτιδα να υποβληθούν σε μονοδιαμερισματική αρθροπλαστική γόνατος, οπότε η απόφαση για την επιλογή του είδους της επέμβασης γίνεται κατόπιν συζήτησης με τον χειρουργό.\n«Η προσεκτική επιλογή του ασθενούς είναι καταλυτικής σημασίας για την επιτυχία της συγκεκριμένης αρθροπλαστικής, προκειμένου να επιτευχθούν τα άριστα αποτελέσματα που μπορεί να προσφέρει. Η αρθρίτιδα πρέπει να περιορίζεται στο ένα μόνο διαμέρισμα, δεν πρέπει να υπάρχουν σημαντικές εκφυλιστικές μεταβολές στα άλλα διαμερίσματα (έξω και επιγονατομηριαία άρθρωση) και οι χιαστοί σύνδεσμοι πρέπει να είναι άθικτοι», διευκρινίζει ο Δρ. Βερναρδάκης.\nΌσον αφορά στη λειτουργικότητα που προσφέρει η μονοδιαμερισματική αρθροπλαστική γόνατος, μελέτες έχουν καταστήσει σαφές ότι είναι ανώτερη από αυτή της ολικής αρθροπλαστικής της άρθρωσης. Το μεγαλύτερο εύρος κίνησης που παρέχει και η κινητική λειτουργία αποτελούν και τα κύρια πλεονεκτήματά της. Έχει επίσης διαπιστωθεί ότι ελαχιστοποιεί τον μετεγχειρητικό πόνο, χαρίζει καλύτερη σταθερότητα, ενώ οι ασθενείς που υποβάλλονται σ’ αυτή μπορούν να ανέβουν σκαλοπάτια ευκολότερα από ότι όσοι υποβάλλονται σε ολική αρθροπλαστική γόνατος.\nΔεδομένου ότι αντικαθίσταται μόνο ένα τμήμα του γόνατος, η χειρουργική επέμβαση είναι λιγότερο εκτεταμένη. Η τομή, μέσω της οποίας εκτελείται η επέμβαση, στην πλειονότητα των περιπτώσεων είναι κατά 50% περίπου μικρότερη της τομής που απαιτείται για την πραγματοποίηση της ολικής αρθροπλαστικής γόνατος. Οι μαλακοί ιστοί υφίστανται λιγότερη καταπόνηση, καθώς η μερική αντικατάσταση του γόνατος συνεπάγεται μικρότερη διατάραξη της φυσικής ανατομίας προκειμένου ο χειρουργός να αποκτήσει πρόσβαση στην περιοχή. Επίσης, εύκολα μπορεί να μετατραπεί σε ολική αρθροπλαστική.